Kartunis Ujang Kongsi Pengalaman Bangkit Daripada Muflis Selepas Dianiaya

Generasi muda mungkin kurang mengenali majalah humor Ujang, tetapi generasi yang membesar di tahun 90an sangat mengenali majalah kartun ini. Majalah Ujang adalah hasil idea pelukis dan kartunis Ibrahim Anon yang lebih dikenali dengan nama penanya Ujang yang menerbitkan isu pertamanya pada tahun 1993 di bawah syarikat Kharisma Publications, Kuala Lumpur.

Dalam temubual Ujang bersama Utusan Online ini, beliau berkongsi kisah hidup bagaimana beliau ‘jatuh terduduk’ selepas diistiharkan muflis. Daripada pendapatan RM50,000 sebulan dan mempunyai banyak perniagaan lain, Ujang bercerita pula bagaimana beliau mula membina hidup baharu daripada kosong.

Ketika mahu kembali berdiri semula, Ujang bercerita sanggup mengambil upah melukis serendah RM3 demi kelangsungan hidup. Namun, dengan usaha tanpa henti, Ujang dapat kembali meneruskan hidup seperti biasa. Semoga temubual ini dapat dijadikan ikhtibar kepada kita semua.

Ini pula kisah beberapa artis tempatan yang kini sedang menempa nama di dalam dan luar negara

Cara Abdulrashade Harumkan Nama Negara Menerusi Seni Grafiti

‘Fritilldea’ Artis Malaysia Pertama Jalin Kolaborasi Bersama OBEY Clothing

Lukisan ‘Pelukis Jalanan’ Berjaya Curi Perhatian Tuanku Dan Raja Permaisuri Agong


5 Sebab Kenapa Lelaki Ini Tak Mahu Anda Makan Di Restoran Salam Noodles

Selalunya apabila seseorang menyukai menu atau hidangan di satu-satu restoran, mereka akan kongsikan di media sosial.

Tapi berbeza dengan saudara Hasan Heng. Selepas makan di restoran ini, beliau tak mahu orang lain turut menghadapi masalah seperti beliau. Ikuti sebab dan alasan beliau di bawah.

Setelah berpuluh kali aku patah balik restoran yang sama ni dan order menu yang sama, aku nak beritahu semua orang 5 Sebab kenapa aku cakap jangan makan kat restoran Salam Noodles AEON Big Wangsa Maju:

Standard kalau makan kat restoran-restoran kat KL yang sedap, paling kurang pun kena keluar RM15 ke atas untuk 1 hidangan. Tapi menu dia kat sini semua TAK SAMPAI RM10!

Tak berpatutan langsung, dengan kualiti makanan dia, patut letaklah RM20 ke. Ni harga murah sangat, aku bawak kawan belanja makan pun tak merasa langsung keluar duit.

Jadi siapa yang rasa duit dia banyak sangat tu tak perlu la makan kat sini, pergi la kat restoran yang bayar RM30 dapat 1 pinggan besar with 1 scoop mash potato.

Restoran ni layan diri, kena tulis dalam kertas untuk order, punyalah aku belek-belek menu dia cari menu air tak jumpa-jumpa, panas pulak hati aku.

Aku pergi la kaunter tanya mana menu untuk minuman? Rupanya takde menu untuk minuman. Minuman semua FREE! Ada dekat 5-7 pilihan minuman. SEMUA FREE! Terkena lagi.

Selalu orang pergi restoran order makanan, sambil-sambil tunggu makanan sampai, tahan lapar sikit, sempat la jugak berbual-bual dengan member-member.

Ini tidak, pernah sekali aku pergi kaunter bayar, lepas bayar aku jalan ke tempat duduk. Aku duduk je makanan aku order dah sampai.

Laju gila servis dia, tak sempat aku nak cakap sepatah pun dengan member-member aku, hampeh betul. Mee tarik dia memang terbaik, kalau masa makan memang feeling, takde masa nak borak-borak nak member.

Jadi kalau ada yang suka borak sejam tunggu makanan sampai, aku cadangkan jangan datang restoran ni.

Kat restoran ni ada Sate Kambing dengan Sate Ayam. Aku order la, saja nak try, tengok-tengok sate dia takde kuah kacang.

Sate dia lain macam, lagi-lagi sate kambing dia, aku tak tahu macam mana nak terangkan ‘lain macam’ dia, korang kena cuba sendiri baru korang tau.

Baca: Nyonya Valley, Restoran Peranakan Yang Mungkin Orang Luar Cyberjaya Tidak Pernah Tahu

Masalah restoran ni bukan kerusi dia, kerusi dia okay je, selesa, tapi masalahnya portion makanan dia.

Aku bayar 1 Meal tak sampai RM10, ingat makan biasa-biasa je, sekali sampai dia bagi portion cukup untuk 2 orang makan.

Memang puas hati la makan, lepas makan terpaksa kau duduk beberapa minit baru boleh bergerak.

Ni link Facebook Restoran tu, korang tengok la sendiri kalau tak percaya: SalamNoodlesWangsaMaju.

Ramai orang yang tak dengar nasihat aku ni, diorang degil, nak pergi jugak cuba makan kat restoran ni. Last-last 1 family diorang bawak datang restoran ni. Boleh kira dalam sebulan, mesti tak pernah miss makan kat sini.

Siapa yang degil jugak nak rasa makan kat Restoran ni, cepat-cepat la sementara harga promosi makanan and FREE DRINKS masih available.

Korang pandai-pandailah lah warning kawan-kawan korang pasal restoran ni.

Baca lagi: Restoran Cina Muslim Amber, Menu Bertaraf 5 Bintang Dengan Harga Murah Tak Terduga


Karya Dicetak Rompak, Pelakon Filem ‘KL Gangster Underworld’ Kecewa Dengan Sikap Netizen

Siri yang sedang hot ketika ini, KL Gangster Underworld (KLUG) boleh ditonton secara percuma di iFlix. Karya ini menampilkan barisan pelakon yang hebat-hebat belaka antaranya Amerul Affendi, Beto Kusyairy, Zahiril Adzim, Azhan Rani, Nabila Huda dan ramai lagi.

Rata-rata memberi respon positif terhadap filem ini dan menyatakan ianya karya yang lebih real berbanding KL Gangster yang sebenar. Terutamanya dalam tutur kata setiap watak.

Jadi tweet #bebenang dan #thread ini aku tujukan utk @Beto_Kusyairy, @ZahirilAdzim @Amerul_Affendi @azhanrani @dynasCLPT @abilsuhaimi dan lain2. Terima kasih krn menjayakan & bersusah payah utk #KLGangsterUnderworld kalian memang terbaik!!!!

— Norshafarina (@MizzShafa) August 18, 2018

Its almost 1am and my siblings and I are talking about #KLGU ! The craze is real. Really love the twist and turn of the plot! On to Episode 4 now! #KLGangsterUnderworld #iflixfree #welovebelut pic.twitter.com/vCVM3rMRgY

— Christina Mong (@ChrisBubuMong) August 18, 2018

Walaupun boleh ditonton percuma, masih ada netizen yang gatal tangan untuk muat naik siri ini di Facebook untuk meraih likes dan shares murahan. Pelakon-pelakon KLUG seperti Azhan Rani dan Beto Kusyairy antara yang paling lantang dalam menyuarakan kekecewaan.

Hari ni Tauke sangat marah. Semalam baru je dia bagi free tengok #KLGangsterUnderworld di #iflixfree dan semalam jugak ada yang sailang dia ajak netizen tengok di FB live. Jadi hari ni dia nak p kutip yg buat fb live dan tengok secara haram.. pic.twitter.com/hOe6eVlElc

— Amerul Affendi (@Amerul_Affendi) August 17, 2018

Tak mudah membikinnya guys..melibatkan banyak pihak, masa, tenaga & ringgit untuk merealisasikannya.Jadi mohon kepada semua, JAUHI CETAK ROMPAK DIGITAL seperti fblive atau link2 haram. Sama2 kita harga-menghargai..#KLGangsterUnderworld #KLGU #iflixoriginals pic.twitter.com/EOcxIkE4mS

— Beto Kusyairy (@Beto_Kusyairy) August 19, 2018

Apa kata kita support industri kita? Jangan tengok kat FB Live. Tengok kat iflix ni pun dah free. Jum layan KL Gangster Underworld kat IFLIX sekarang!!@Beto_Kusyairy @ZahirilAdzim @azhanrani @Amerul_Affendi pic.twitter.com/TBJUW0XnCG

— Haziq Fadhullah Razali (@haziq_fadhullah) August 18, 2018

Bila dibuat filem tidak kena selera, dikejinya. Bila ada filem atau siri hebat, diciplak pula untuk meraih populariti atau wang ringgit. Apa yang netizen mahu sebenarnya? Jika anda belum menonton siri ini, silalah tonton di saluran yang betul iaitu di iFlix. Kami suka Belut. Anda pula?


Karya Drama Melayu Tidak ‘Bermutu’ Punca Nasir Bilal Khan Tolak Tawaran Berlakon?

Nama Nasir Bilal Khan tidak perlu lagi diperkenalkan kerana beliau cukup terkenal dengan mutu lakonan yang terbaik. Lihat sahaja dalam filem Munafik 2 betapa watak beliau berjaya membuat ramai orang berasa gerun.

Menerusi laporan Harian Metro, Nasir Bilal Khan dikhabarkan telah menolak hampir 20 tawaran lakonan kerana tawaran yang diterimanya dirasakan tidak berkualiti. Malah, beliau berasa kecewa kerana penghasilan drama ketika ini tidak mempunyai hala tuju.

Menurutnya, drama pada ketika ini asyik mengetengahkan tentang percintaan dan tidak menyampaikan mesej dan nilai murni yang sepatutnya ada dalam sesebuah karya itu. Sebagai seorang anak seni, adalah menjadi satu tanggungjawab untuk mendidik dan menonjolkan nilai murni.

Oleh itu, beliau menyarankan kepada produksi untuk cuba mengubah ideologi penghasilan drama yang mengarut. Malah, hasil karya sepatutnya memandang 100 tahun ke hadapan bukannya seperti sekarang.

Berikutan itu, rata-rata netizen bersetuju dengan apa yang dikatakan oleh beliau dan mengatakan bahawa drama yang sedia ada sentiasa tentang percintaan dan asyik diadaptasi daripada novel. Malah, kebanyakkan drama sekarang ‘cliche’ dan boleh tahu jalan ceritanya.

Drama melayu ni bersiri2 org tunggu kat depan tv saja dipanjang2kan. Merajuk, baik, pujuk, gaduh,baik balik ,rayu ,nangis, tak ada pengajaran atau mesej yg disampaikan. Elok buat drama mcm dulu tak ada siri2 terus tamat. Org pun tak payah nak tunggu2.

— Mohd Fami Khamis (@KhamisFami) November 21, 2019

There's something far more significant there beyond mere words. We feel the good man is saying nothing much has happened for the industry.

— Kamil Othman (@Othman_Kamil) November 21, 2019

Kan? Awak pon da tak layan drama/filem melayu ni..baik tengok citer tamil, ada jugak pengajarannya..

— Yeop Jagindas (@Tarbus_08) November 22, 2019

Apakah pandangan anda mengenai penghasilan drama di kaca TV anda? Bersetujukah anda bahawa karya drama kita tidak bermutu?

Terlalu banyak drama yang memaparkan pekerjaan tetapi tidak menonjolkan situasi sebenar pekerjaan tersebut. Anda mungkin berminat mahu baca tip untuk hasilkan drama berdasarkan pekerjaan seseorang itu.

Ini Tip Daripada Aku Buat Pengarah Yang Ingin Bikin Drama Melayu Berdasarkan Profession

7 Sisi Menarik Dalam Drama ‘Andainya Takdir’ Yang Anda Patut Tahu

5 Sebab Yang Jadikan ‘Nur’ Sebuah Drama Yang Hebat


Karya Hebat JR Di Louvre, Paris Hancur Dalam Masa Satu Hari

Bersempena dengan ulang tahun ke-30 struktur kaca, JR tampil dengan sebuah karya ‘The Secret of the Great Piramid’ di Louvre,Paris. Karya menakjubkan ini dihasilkan hasil usaha JR selaku artis utama dengan bantuan 400 sukarelawan.

Untuk pengetahuan anda, karya tersebut dihasilkan di sekeliling piramid kaca Louvre dengan kolaj sementara yang diperbuat daripada jalur kertas yang menjadikan struktur ikonik itu kelihatan dibina dari lubang di dalam tanah. Justeru itu, anda hanya mampu dapat menikmati keindahan sebenar karya tersebut dengan hanya melihat dari balkoni bukannya dari bawah.

Come discover the Great Pyramid @museelouvre this week end ! Thanks to the 400 hundreds volunteers who helped us paste all week the 2000 strips of paper

A post shared by  JR (@jr) on Mar 30, 2019 at 1:39am PDT

The images, like life, are ephemeral. Once pasted, the art piece lives on its own. The sun dries the light glue and with every step, people tear pieces of the fragile paper. The process is all about participation of volunteers, visitors, and souvenir catchers. pic.twitter.com/vNArYszXxo

What remains now is the memories of people from around the world who came to paste the piece … or to walk on it and tear it to make it disappear … merci à vous pic.twitter.com/9ZKl4tfaH5

Akan tetapi, karya tersebut tidak bertahan lama apabila ianya dihancurkan oleh mereka yang datang untuk melihat karya tersebut. Pastinya karya ini akan menjadi sebuah memori buat yang telah menghayatinya dan hanya akan kekal sebagai memori kerana ianya kini sudah musnah.

Baca lagi: Airbnb Tawar Peluang Bermalam Di Muzium Louvre Paris


Karya Kereta ‘Meletup’ Oleh Fabian Oefner

Selalu kita lihat kereta dalam keadaan elok. Bagaimana pula kalau kereta itu dalam keadaan ianya sedang ‘meletup’? Fabian Oefner memperlihatkan karya grafik beliau dengan memecahkan beberapa model kereta ikonik dalam industri permotoran.

‘Disintegrating II’ adalah karya di mana 5 kereta dipecahkan secara digital dengan mengambil gambar setiap bahagian kereta itu dan digabungkan sebagai satu gambar untuk menampakkan ianya seperti sedang meletup. Model kereta yang dipilih adalah Auto Union Type C, Maserati 250F, Ford GT40, Bugatti 57 SC, dan Porsche 956.

Memang memakan masa yang lama untuk menyiapkan walaupun satu gambar. Lihat video di bawah bagaimana Fabian menghasilkan karya beliau ini. Memang teliti dan memerlukan kesabaran yang tinggi.


Karya Lelaki Ini Pernah Di Tolak Mentah-Mentah. Kini Beliau Menjadi Terkenal Hasil Tidak Berputus Asa

Andrea Hirata memulakan jalannya untuk menjadi novelis dengan menghasilkan karya  yang menceritakan pengalamannya belajar di  sekolah Muhammadiyah di Belitung.

Beliau cuba menghantar karya beliau ke penerbit, namun tidak diterima dan ditolak.

Tidak putus asa, beliau memperbaiki semula karya beliau, akhirnya karya beliau telah menjadi satu fenomena di Indonesia.

Novel pertama beliau bertajuk Laskar Pelangi telah diangkat menjadi karya agung,yang mana kata penulisnya adalah berdasarkan kisah ironi kurangnya peluang pendidikan kepada anak-anak yang berada di pulau yang antara terkaya di dunia.

Karya ini menerima sambutan yang amat menggalakkan iaitu cetakan melebihi 1 juta nashkah. Ia telah diterjemahkan ke bahasa inggeris dan juga bahasa melayu. Ia Berjaya dicetak sehingga 5 juta nashkah. Bagi cetakan bahasa inggeris, ia telah diambil hak penjualan oleh penerbit FSG, Penguin Books dan Random House untuk diedarkan ke dua puluh buah Negara.

Seterusnya pada tahun 2008, karya ini telah diadaptasi ke panggung wayang dengan tajuk yang sama dan telah memecahkan sejarah box-office filem Indonesia.

Filem ini telah memenangi anugerah-anugerah antarabangsa seperti  di Berlin International Film Festival (Panorama) 2009, Golden Butterfly Award, 23rd International Children & Young Adults Film Festival, Iran, 2009, SIGNIS Award, Hong Kong International Film Festival, 2009. Best Film, Bandung Film Festival 2009 dan Best Film Indonesian Film Festival.

Kesan daripada filem Laskar Pelangi, Pulau Belitung telah diangkat menjadi destinasi pelancongan yang sangat popular dan digelar Bumi Laskar Pelangi.

Walaupun tiada rekod bilangan pelancong yang datang, namun ia telah membuatkan pihak penerbangan Garuda untuk membuka semula perjalanan terus Pulau Belitung ke Jakarta.

Siapa sangka, tanpa putus asa, usaha penulis ini berjaya memberikan manfaat kepada banyak pihak.

Bayangkan jika beliau berputus asa pada saat pertama kali karyanya ditolak?


Karya Peminat Untuk Marvel Cinematic Universe Ini Sangat Awesome

Hasil editing babak filem-filem Marvel Cinematic Universe(MCU) oleh Vordeel ini sangat mengujakan! Ianya layak untuk menjadi teaser untuk filem The Avengers: Infinity War tahun hadapan. Cuma tiada footage Thanos sahaja dalam video ini. Cuba anda tengok transisi pada saat 0:21 dari Captain Amerika ke Hawkeye. Memang teliti habis karya Vordeel ini.


“Karya Poster Saya Diciplak Hollywood”, Ini Berkaitan Filem Pendek Split-3D: The Hidden Truth

Saya ada menerima beberapa mesej, hebahan dan maklumbalas mengenai isu persamaan poster filem pendek saya dengan filem Hollywood, SPLIT arahan M. Night Shymalan yang bakal ditayangkan di seluruh dunia pada minggu depan.

Untuk pengetahuan semua, filem pendek saya SPLIT-3D: THE HIDDEN TRUTH merupakan karya asli saya untuk tujuan projek akhir pengajian Master saya dalam bidang Perfileman di Manchester Metropolitan University pada tahun 2014.

Seperti kebiasaanlah, nama pun filem pendek pelajar, memang bajet buat filem ini bukanlah tinggi. Malah dengan kos sara hidup yang tinggi di UK, saya terpaksa mengikat perut makan sehari sekali dan utamakan makan minum anak bini.

Ini kerana semata-mata nak beli kamera stereo-3D pertama saya kerana saya sebenarnya lebih cenderung untuk membuat eksperimen dalam menghasilkan filem stereoscopic-3D.

Selepas setahun proses penyelidikan dan belajar memahami konsep filem 3D ini, akhirnya filem pendek ini berjaya diterbitkan dan mula ditayangkan di pawagam Cornerhouse, Manchester pada Oktober 2014.

Dari situ, bermulalah pengembaraan saya dan juga para pelakon yang terlibat dalam jelajah promosi filem pendek ini menerusi festival-festival filem antarabangsa.

Berikut adalah kejayaan filem pendek ini:

1. Best Editing (Student) category – Indian Cine Film Festival-14, Mumbai, India.
2. Diamond Award (Editing) – International Film & Photography Film Festival, Jakarta, Indonesia.
3. Platinum Award (Rising Star (newcomer/student), Story & Script Writing, Acting (actor), Best Music & Song) – International Film & Photography Film Festival, Jakarta, Indonesia.
4. Silver Award (International Short Film, Newcomer), Filmmakers of The Year Film Festival, Jakarta, Indonesia.
5. Best Asian Film, NOFI Festival 2015, Los Angeles, USA
6. Special Screening pada 2015 di Youth Generation Film Festival, Taipei, Taiwan.

Tujuan saya menulis semua ini bukanlah untuk mencari publisiti atau bermegah dengan kejayaan yang diperolehi tapi adalah untuk menyatakan satu mesej “karya poster saya diciplak Hollywood” mungkin secara sengaja atau tidak itulah siasatan kes ini baru saja bermula. Saya akan mendapatkan pandangan individu yang lebih arif dan juga khidmat guaman sekiranya diperlukan.

Saya juga bukanlah ingin menumpang populariti atas nama filem Split arahan M. Night Shyamalan kerana saya hanya ingin mengetahui adakah unsur ciplak ini timbul kerana inilah hasil kudrat saya dan juga saudara Jason d’Agostino selama ini keluar modal sendiri hasilkan filem ini. Jadi kami tidak mahu idea ini diciplak sewenang-wenangnya hanya kerana saya insan kerdil lagi kurang popular di Malaysia. Ini adalah periuk nasi kami dalam berkarya.

Mungkin agak pelik dan saya pasti ianya sukar dipercayai oleh mana-mana pihak dan mungkin jadi bahan ketawa sekiranya kita dengar Hollywood ciplak idea pengarah muda dan indie Malaysia. Tapi hakikatnya itulah realiti sekarang. Jadi sekiranya ada pihak mahu membantu atau memberikan pandangan atau khidmat nasihat mengenai isu ini amatlah dialu-alukan dan boleh PM saya.


Karya Reboot ‘Child’s Play’ Ternyata Tidak Mengecewakan

Adakah anda dapat bayangkan hidup anda terancam kerana alat permainan dan orang yang anda sayang bakal dibunuh oleh alat permainan tersebut? Child’s Play merupakan filem reboot Child’s Play tahun 1988 dan pastinya filem reboot kali ini boleh dikatakan berjaya mengetengahkan jalan cerita yang lebih masuk akal berbanding filem sebelum ini.

Sedikit sinopsis filem Child’s Play ini adalah Chucky merupakan robot anak patung Andy yang dihadiahkan oleh ibunya. Akan tetapi, Chucky yang menjadi sahabat kepada Andy bersikap terlalu over-protective dan jika dia tidak boleh menjadi kawan Andy, tiada siapa yang boleh.

Kami tidak mahu membuat ulasan panjang tentang filem Child’s Play ini kerana kami rasakan ianya lebih baik jika kami hanya sekadar bercerita tentang pengalaman kami menonton filem ini dan menyentuh hanya beberapa aspek dalam filem ini sahaja. Jangan risau, tiada spoiler yang akan dicampak dalam penulisan ini.

Filem Child’s Play ini digarap dengan sangat rapi dan padat dengan penceritaan sehingga anda berasa tidak puas menonton berikutan masanya yang sekejap iaitu 1 jam 30 minit sahaja. Plot filem ini dari sebelum Chucky berubah menjadi alat permainan yang membunuh dan pengakhiran filem ini disusun dengan baik. Malah, filem ini tidaklah terlalu penuh dengan adegan pembunuhan tetapi turut menyelitkan humor yang just nice sepanjang filem ini.

Malah, watak Chucky yang bertukar menjadi alat permainan pembunuh ini sedikit sebanyak dipengaruhi daripada apa yang dilihat dan dilakukan oleh Andy. Antara kemahiran yang dipelajari Chucky adalah melalui filem Texas Chainsaw Massacre apabila beliau menyebut “This is for Tupac” ketika menikam mangsa. Jadi di sini, terselit pengajaran bahawa apa yang anak-anak tonton di television jika tidak dikawal boleh membentuk peribadi anak anda sendiri.

Bagi kami, filem ini berada dalam kelas seramnya tersendiri. Dalam babak-babak pembunuhan yang dilakukan sedikit sebanyak membuatkan kami berasa ngeri seperti menonton babak dalam filem Final Destination. Jika anda seorang yang penakut, anda digalakkan membawa teman untuk menonton kerana ketakutan anda mungkin boleh dapat dikurangkan jika berteman.

Kemajuan teknologi dalam filem ini dapat dilihat apabila Chucky mampu mengawal peralatan eletronik dan alat permainan yang lain. Motif pembunuhan Chucky ini berbeza dengan motif pembunuhan filem terdahulu apabila motif pembunuhannya adalah untuk menjadi satu-satunya kawan Andy.

Jika dibandingkan penampilan Chucky dengan filem terdahulu, Chucky sekarang berterampilan sangat comel dan tidak menakutkan. Akan tetapi, yang menjadikannya menakutkan adalah perbuatannya.

Kami memberikan rating 7.5/10 bintang untuk filem ini dan jalan cerita yang dipersembahkan adalah menarik tetapi masih lagi ada kurangnya dari segi gaya pembunuhan yang tidak terlalu kejam. Jadi, anda harus menonton Child’s Play di pawagam dan melihat sendiri dimana kurangnya.


Karya Reboot ‘Pirates Of The Caribbean’ Berdepan Masalah

Baru sahaja Disney mengumumkan projek Pirates Of The Caribbean (POTC)tanpa Johnny Depp, projek reboot berkenaan sudah pun berdepan masalah.

Selepas kejayaan 5 filem POTC bersama Johnny Depp, Disney membuat keputusan drastik untuk ‘memecat’ Johnny Depp dan mencari pelakon baharu untuk watak Jack Sparrow. Disney juga merancang untuk mengetengahkan lanun wanita pula sebagai salah seorang teraju utama untuk siri reboot POTC.

Tetapi baru-baru ini, Disney perlu mencari penulis baharu selepas Rhett Reese dan Paul Wernick telah meninggalkan projek terbaru POTC ini. Rhett Reese yang menulis untuk Deadpool menjadi dilihat calon yang paling sesuai selepas kejayaan franchise Deadpool di bawah kendaliannya.

Ianya sememangnya satu berita yang tidak baik kerana Reese dan Wernick baru sahaja diambil pada bulan October tahun lalu. Berita baiknya, Reese dan Wernick kini boleh terus fokus untuk menjayakan karya sequel Zombieland 2 yang dijangka akan memulakan penggambaran dalam masa terdekat.

Disney masih melihat mereka mampu menghasilkan filem POTC yang hebat tanpa kelibat Johnny Depp. Era baharu POTC juga dikhabarkan akan mengikuti konsep taman tema POTC di Disneyland serta lebih ‘muda’ untuk menarik peminat baharu kepada frnachise ini.

Namun peminat tegar POTC tidak bersetuju jika Jack Sparrow dilakonkan oleh orang lain selain Johnny Depp. Projek POTC ini dilihat samar-samar dan sehinggalah mereka dapat mencari penulis baharu, barulah kita dapat milihat arah tuju sebenar projek POTC ini.


Karya Satira Pelukis Ini Tepat Menceritakan Kehidupan Dan Isu Semasa Kita Ketika Ini

Pawel Kuczynski adalah illustrator dari Poland yang bijak. Kebanyakkan karyanya adalah dalam bentuk satira; mengambil influence  realiti yang sedang berlaku di sekeliling kita dan yang terjadi di media sosial.

Beliau adalah graduan Fine Arts Academy di Poznan dan mula berkarya sejak tahun 2004. Cuba anda lihat karya-karya Pawel ini dan relate dengan kehidupan dan isu di sekeliling anda. Menyindir secara senyap. Genius.

Jika anda ingin support karya Pawel, anda boleh beli poster atau baju karya beliau di sini. Deep betul setiap karya beliau. Pemikiran anda kena kritis dan kreatif untuk faham karya Pawel ini.


5 Sebab Kenapa Pulau Kapas Destinasi Terbaik Untuk ‘Weekend Chill’ Bersama Rakan Anda

Pulau Kapas, satu nama yang tidak asing lagi di kalangan penggemar pantai dan pulau peranginan. Syurga tropika yang terletak di Marang, Terengganu ini mempunyai keistimewaan tersendiri yang sememangnya unik dan mempesonakan. Ramai mengakui bahawa pulau ini adalah antara yang terbaik untuk dilawati ketika hujung minggu.

Bagi sesiapa yang masih belum menjejakkan kaki di Pulau Kapas, pasti akan tertanya-tanya, “Apa yang istimewa sangat dengan pulau kecil ini?”

Bagi menjawab persoalan ini, lihat lima sebab di bawah:

Mungkin ada di antara anda yang selalu mengalami mabuk laut apabila perlu menaiki bot selama berjam-jam untuk ke sesuatu lokasi. Tetapi untuk ke Pulau Kapas, perjalanan bot hanya mengambil masa 10 minit dari tanah besar ke pulau.

Jadi, perasaan mabuk laut tidak mungkin terjadi dek kerana perjalanan yang terlalu singkat. Tak perlu risau lagi.

Walaupun Pulau Kapas terletak begitu dekat dengan tanah besar, anda pasti rasa tidak percaya sebaik sahaja menjejakkan di sini. Rasa seperti berada di kepulauan yang sangat jauh di tengah laut apabila melihat keadaan air laut tenang, membiru, bersih, dan jernih bak kristal. Memang cantik!

Malah, kecantikan air laut di sini setaraf dengan pulau-pulau popular lain di serata dunia. Buat apa pergi jauh-jauh kalau anda boleh dapat pengalaman yang sama di Pulau Kapas?

Pulau Kapas memang sesuai untuk percutian bajet bersama kawan-kawan atau ahli keluarga. Tiada satu pun resort atau hotel bertaraf 5 bintang. Semuanya lebih kepada chalet bajet.

Kalau nak lagi jimat, boleh juga stay di salah satu campsite di sini. Satu malam baru RM20! Campsite di sini juga lengkap dengan segala kemudahan seperti dapur, bilik air, bilik mandi, surau, dan macam-macam lagi. Oh, khemah juga disediakan.

Snorkeling di Pulau Kapas adalah satu aktiviti yang tak boleh dilepaskan. Tak perlu naik bot untuk pergi jauh-jauh, snorkeling di kawasan pesisir pantai sudah memadai dan pastinya akan membuat anda terpukau.

Pemandangan bawah laut di sini dipenuhi dengan corals berwarna-warni dan ikan-ikan berenang keriangan. Senang cerita, bila dah start memang susah nak stop sebab lawa sangat!

Kalau snorkeling masih tak cukup, apa kata luangkan sedikit masa untuk menapak ke Bukit Singa dan Batu Berakit untuk aktiviti yang lebih adventurous.

Walaupun sedikit jauh, perjalanan sekitar 40 minit ke Bukit Singa, dan satu jam ke Batu Berakit sememangnya berbaloi kerana anda akan disajikan dengan pemandangan menakjubkan sebaik tiba di sana.

Di Batu Berakit juga, anda boleh lakukan aktiviti cliff jumping! Ehem, bagi yang berani sahaja ya.


Karya Tempatan ‘Fly by Night’ Kini Boleh Ditonton Menerusi Netflix

Bagi anda yang terlepas peluang menonton filem ini di pawagam pada 11 April 2019 lalu, Fly By Night sudah tersedia di Netflix sejak 21 Ogos 2019. Ini peluang keemasan yang boleh diambil oleh anda dan menilai sendiri karya tempatan ini.

We are proud to announce that #FlyByNightmovie, Zahir Omar critically-acclaimed directorial debut starring Sunny Pang, Bront Palarae, Jack Tan and more is coming to @netflixmy starting TOMORROW.

A post shared by  Fly By Night Movie (@flybynightthemovie) on Aug 21, 2019 at 6:48am PDT

Walaupun filem ini mendapat pengiktirafan antarabangsa tetapi ia kurang mendapat sambutan dan hanya bertahan selama 7 hari di pawagam. Filem Fly by Night ini mendapat pengiktirafan di Santa Barbara International Film Festival, New York Asian Film Festival, Macau International Film Festival & Awards, dan Busan International Film Festival.

Kejayaan yang dicapai untuk filem ini merupakan sesuatu yang membanggakan kerana bukan mudah untuk mendapat pengiktirafan antarabangsa walaupun sekali. Akan tetapi kejayaan filem ini membuktikan bahawa karya ini mempunyai faktor ‘wow’.

Sedikit sinopsis tentang filem ini, ia mengisahkan tentang sebuah keluarga yang bekerja sebagai pemandu teksi sambilan dan pencuri serta memeras ugut penumpang. Konflik berlaku apabila seorang daripada mereka telah melakukan kerja ‘kotor’ di luar pengetahuan adik beradik yang lain.

Apa yang berlaku kepada mereka? Anda kena saksikan sendiri filem ini. Malah, filem ini tampil dengan barisan pelakon hebat seperti Bront Palarae, Sunny Pang, Jack Tan, Fabian Loo, Eric Chen dan Frederick Lee. Pengarah filem ini adalah Zahir Omar dan filem ini diambil inspirasi daripada ‘apa yang tersurat belum tentu tersirat’.

Selain daripada filem ‘Fly by Night’ ini, filem Till Death: Azalea’s Wrath juga ditayangkan di Netflix.

‘Till Death: Azalea’s Wrath’, Filem Tempatan Pertama Eksklusif Di Netflix

Versi Tanpa Suntingan ‘One Two Jaga’ Akan Ditayangkan Di Netflix Disember Depan


Karya Unik ‘Digital Artist’ Dari Pahang Ini Bakal Dipamerkan Di Itali

Setiap orang memiliki cara berbeza untuk melihat kecantikan sesuatu gambar itu. Bayangkan jika gambar yang sudah cantik ditambah dengan sedikit editing memang ‘wow’ hasilnya.

Terbaharu, Zulkarnain Ismail iaitu seorang ‘digital artist’ berasal dari Pahang telah berkarya dengan memanipulasi digital. Karya beliau boleh dikatakan unik dan menarik perhatian orang ramai.

Strangers .07 #s_ps . . . . . . #awesome_surreal #unsplash #mexturescollective #artofvisuals #edits_oftheworld #e_wiz #weedit #photomanipulation #photoshop #launchdsigns #igworldclub_edits #ig_underground #editallstarz #unsplash #d_expo #liferemixed #ejunkies #grammersunite #IGcreative_editz #cf_graphics #thegraphicspr0ject #simplycooldesign #pr0ject_uno #mextures #creativegrammer #unsplash #weeditit #Ps_InMotion #enter_imagination #creativeflow_graphics #photoshopmalaysia

A post shared by  Zulkarnain Ismail (@en.ps) on Aug 9, 2017 at 8:57pm PDT

Within reach. . Re-edited for large format printing.

A post shared by  Zulkarnain Ismail (@en.ps) on Nov 9, 2018 at 3:49pm PST

A post shared by  Zulkarnain Ismail (@en.ps) on Aug 3, 2018 at 9:03am PDT

Jika anda dapat lihat pada karya-karya yang dihasilkan oleh beliau adalah lebih kepada haiwan dan alam sekitar. Menariknya, hasil karya beliau sekarang dipamerkan di Gallery of Modena, Itali.

Apa yang lebih mengejutkan adalah beliau belajar sendiri melalui tutorial YouTube dan sering masuk pertandingan edit gambar untuk memperbaiki teknik editing beliau.

Bukan mudah untuk hasil karya dipamerkan di galeri luar negara dan ini merupakan satu pencapaian yang baik dan membanggakan. Walau bagaimanapun, tiada lagi perancangan untuk pameran di Malaysia.

Apakah pandangan anda mengenai karya-karya yang ditampilkan? Anda mungkin berminat untuk ketahui kejayaan anak-anak muda di luar negara dan anda boleh klik pautan di bawah untuk ketahui lebih lanjut.

‘Foodtruck’ Sate & Sake Milik Warga Malaysia Ini Tempa Nama Di Itali

Gaya ‘Cool’ Gadis Dari Malaysia Timbang Bola Tarik Perhatian Netizen

Remaja Malaysia Cipta Sejarah Bakal Jadi Pelajar Termuda Di Royal College Of Surgeon Ireland


‘Kaset Ceramah Terjual Tidak Terkira Bilangannya’-Menteri Agama Kenang Pengaruh Ustaz Ismail Kamus

Negara kita pada awal pagi tadi dikejutkan dengan pemergian pendakwah dan agamawan terkenal Ustaz Ismail Kamus yang menghembuskan nafas beliau yang terakhir di kediamannya di Ampang, Selangor, pada jam 12.29 tengah malam tadi.

Berita pemergian arwah yang juga tokoh pendakwah di negara ini disambut dengan penuh hiba di seluruh negara dengan orang ramai masing-masing mengucapkan takziah dan memberi penghormatan kepada beliau di hampir semua platform media sosial.

Antara yang tidak ketinggalan memberi penghormatan terakhir kepada arwah adalah Menteri Hal Ehwal Agama Dr Zulkifli Mohamad al- Bakri yang juga merupakan bekas mufti Wilayah Persekutuan dan kenalan lama arwah.

PERGINYA PERMATA UMMAH ALMARHUM AL-USTAZ AL-KABIR USTAZ ISMAIL KAMUS (1948 – 2020) pic.twitter.com/sSYGvgsA2e

— Dr. Zulkifli Mohamad al-Bakri (@drzul_albakri) May 7, 2020

Dalam satu kenyataan di akaun media sosialnya, Dr Zulkfifli mengenang kembali nostalgia kehebatan arwah Ustaz Ismail Kamus yang sangat berpengaruh pada masyarakat negara kita suatu ketika dahulu.

“Mengenangkan sosok tubuhnya sentiasa mengingatkan saya kepada nostalgia ceramahnya di era 80an dan 90an yang berjaya menarik pelbagai lapisan masyarakat baik di kaca televisyen – mahupun koleksi kasetnya yang terjual entah tidak terkira bilangannya.

“Kehadirannya sentiasa dinantikan setiapkali Forum Perdana Ehwal Hal Ehwal Islam (kini Forum Perdana Ehwal Islam) di TV1.

“Celotehnya yang bersahaja, disulami nasihat-nasihat yang amat berguna, sentiasa menjadi ingatan kepada generasi yang sempat berada pada era tersebut.

Selain bekas mufti itu, turut tidak ketinggalan memberikan penghormatan buat penceramah terkenal itu adalah Mufti Perlis, Datuk Dr Mohd Asri Zainul Abidin yang mengenang kembali kenangan mendengar ceramah-ceramah arwah ketika masih di bangku persekolahan.

“Semasa saya di sekolah menengah lagi, suara beliau yang selalu berkumandang dalam kaset ceramah selain gurau sendanya menjadi ajukan ramai malah mendidik dalam gurauan dan sindiran yang mesra,” katanya di Facebook.

Tambah beliau, arwah juga merupakan tokoh penting pada zamannya dan sumbangan beliau mempunyai kesan yang tersendiri dalam perkembangan dakwah masyarakat di negara ini.

“Kita yang mewarisi sumbangan tokoh seperti beliau perlulah kita untuk menghargai mereka.

“Dalam masa yang sama mengakui bahawa masih ada ruang yang perlu dipenuhi dan diisi (diperbaiki ketika berdakwah).

Bahkan juga, mungkin dikemas kini,” tegasnya dalam hantaran tersebut.

Dr Zulkifli kini bertugas sebagai Senato dan Menteri Hal Ehwal Agama di Jabatan Perdana Menteri. Baca perkongsian lain kami mengenai beliau sebelum di pautan di bawah.

Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama

Mufti WP Tunai Solat Hajat Dan Doa Khusus Demi Perpaduan Malaysia

Mufti Perlis Jawab Salah Faham Beri ‘Sokongan’ Kepada Polis Evo 2


Kisah Sebenar Di Sebalik Campervan Berusia 34 Tahun Yang Viral Di Media Sosial

Di Malaysia, amat jarang kita dapat melihat campervan, mungkin ianya tidak begitu masyhur diperkenalkan di negara kita berbanding mereka yang tinggal di sebelah barat. Buat pengetahuan anda, campervan ini adalah sejenis kenderaan yang diistilahkan sebagai penginapan bergerak. Berbeza dengan Caravan, Caravan secara umumnya dikenali sebagai kenderaan yang menarik ‘rumah’ bergerak.

Baru-baru ini, seorang pengguna Facebook bernama Kas Hariz telah berkongsi beberapa keping gambar campervan miliknya di group My Campervan Malaysia, dan ianya mendapat perhatian ramai pihak sehingga menjadi begitu viral dengan pantas.

Dibawah ini adalah kisah yang dikongsikan oleh Saudara Kas Hariz tentang pengembaraan keluarganya bersama campervan tersebut.

“Alhamdulillah, hujung tahun hari tu kami ke Teluk Senangin berkhemah dalam campervan kami yang kecil ni. Pertama kali ke sini. Cuaca pun baik dan suasana malam tahun baru yang tenang bertemankan bunyi ombak dan angin malam pantai yang mendamaikan.

Bukanlah rancangan menyambut tahun baru sebenarnya, cuma menghabiskan sisa cuti yang berbaki.

Ini adalah pengalaman pertama kami bersama van berusia 34tahun ini membuat perjalanan yang sedikit jauh. Alhamdulillah kami selamat sepanjang perjalanan walaupun diberi sedikit ujian ketika pergi dan pulang.

Supaya kami lebih mengenali hati budi van kami maka Allah uji kami sekeluarga sebagai tanda kasihNya. Kami bersyukur untuk ujian menghadapi permulaan tahun 2017 ini.

Selepas ini kemana ? Kami pun belum pasti.hehe.

Untuk ingatan semua, bersamalah kita menjaga kebersihan alam sekitar, kebersihan sebahagian dari iman. Sedih melihat sampah yang bertaburan di sana.”

Saya tertarik untuk mengetahui lebih lanjut tentang ini. Apa yang bermain di minda saya ketika itu ialah, apa yang menginspirasikan beliau untuk mengubah suai van ini menjadi campervan. Jika diikutkan umur, van ini sudah lama dan mungkin memerlukan kos yang tinggi untuk diperbaiki.

Pastinya ia bukan semudah yang dilihat, apakah cabaran yang beliau lalui sepanjang bersama campervan ini? Perasaan ingin tahu mendorong saya bertindak menghubungi terus Kas Hariz untuk bertanya.

Kas Hariz atau nama sebenarnya Ahmad Hariz Bin Abd Hafiz merupakan seorang bekas pelajar di UniKL MIIT dalam jurusan Diploma in Multimedia. Berasal dari Kuala Lumpur dan kini menetap di Selangor.

Pada mulanya, beliau sangat meminati Volkswagen Kombi dan mengimpikannya kerana banyak konsep campervan dilakukan oleh pemilik Volkswagen Kombi di dalam mahupun di luar negara. Di situlah timbul idea untuk merealisasi impianya menjadi kenyataan. Namun, mengukur baju di badan sendiri beliau cuba merealisasikannya pada van pertama milik keluarganya.

“Asalnya saya mencari van lama yang berpotensi untuk diubahsuai. Terlihat gambar van Datsun C20 yang cantik di internet, dan saya cuba mendapatkan maklumat mengenainya. Di sini harganya sangat murah, dan masih digunapakai kebanyakan orang berniaga. Kerana minat terhadap barang- barang lama yang punya potensi untuk diberi seri kembali, saya nekad untuk membeli sebuah c20.

Keluarga kami masih sama-sama menimba pengalaman bersama van ini sebab kami baru saja memiliki van ini kurang dari satu tahun. Bagi kami, semua pengalaman bersama van ini adalah sesuatu yang manis dan bermakna. Kami merasakan tidak wajar jika kami tidak mensyukurinya kerana Allah yang merencana.” Kata beliau kepada saya.

Saya kagum dengan sikap Tuan Hariz ‘mengukur baju di badan sendiri’, berbelanja ikut kemampuan. Tiada penghalang untuk mencapai impian, asalkan bijak berbelanja dan membuat keputusan. Namun, hidup ini bukanlah dipenuhi dengan cerita indah sahaja, ada kala dihiasi dengan cabaran sebagai warnanya. Dan ini antara pengalaman Hariz dan keluarga sepanjang bersama campervan tersebut.

“Van kami tidak dilengkapi penghawa dingin, agak panas apabila cuaca panas tetapi kami tidak mengendahkan kerana kami masih dalam proses penambahbaikan van ini dan kami gunakan apa yang ada terlebih dahulu. Semasa perjalanan kami ke teluk senangin, nut pada sambungan ekzos tercabut dan hanya tergantung pada satu saja nut dari 3 nut. Saya ketatkan dan sambung perjalanan dan jumpa satu bengkel dan memasang nut.

Diawal pagi ketika bersiap untuk pulang, kami hidupkan enjin bagi memanaskan enjin, tiba-tiba enjin mati dan tidak boleh dihidupkan. Kami hanya mampu tersenyum sesama kami kerana tak tau apa nak dilakukan. Kerana rasa coil api kami sekali lagi membuat masalah walaupun baru diganti tidak sampai sebulan, kami termenung seketika memikirkan cara sambil memohon Allah menunjukkan jalan.

Alhamdulillah Allah datangkan seorang abang memberi idea untuk cuba menolak van bagi menghidupkannya.

Kebetulan tidak jauh dari van kami ada sekumpulan pemuda India juga bermalam disitu. Saya minta bantuan mereka untuk menolak van dan dengan izin Allah van dapat dihidupkan. Kami amat terhutang budi kepada mereka.

Namun sepanjang perjalanan kami dari teluk senangin ke serendah kediaman kami, van mati berpuluh kali secara tiba-tiba ketika memandu menyebabkan kami terus berserah pada Allah memandangkan cuti umum tiada bengkel yg buka.

Bila berkali-kali mencuba pada setiap kali van mati, kami teruskan perjalanan sampailah saya tergerak hati untuk menanggalkan coil api berkenaan dengan harapan apabila saya cuba alihkan pada posisi tertentu keajaiban akan berlaku. Alhamdulillah, akhirnya enjin dapat dihidupkan. Saya ikat coil tersebut dengan tuala good morning dan mengantungnya pada posisi yang buat dia bertahan.

Alhamdulillah, kami sampai juga kerumah.

kami yakin bahawa perancangan Allah adalah yang terbaik dan kita hanya berserah setelah berusaha.” Cerita beliau lagi.

Pesan beliau, “buatlah sesuatu dengan kemampuan kita, tidak perlu untuk kita beroleh semua perkara didunia, barulah kita mahu bersyukur dan menikmati bahagia. Berbahagialah dengan hidup kita dan teruslah mohon padaNya.

Jangan terlalu bergantung pada manusia sedangkan Allah jualah yang memegang hati manusia. Manusia boleh mengecewakan kita tetapi Allah boleh mengubah hati manusia untuk tidak mengecewakan kita dalam sekelip mata.

Saat kita ditimpa kesulitan dan ujian, janganlah lupa untuk beristigfar kepadaNya kerana kuasa memohon ampun kepadaNya sangat luar biasa.”

Buat anda yang berminat dengan campervan Kas Hariz, anda boleh mengikuti perkembangan beliau di Instagram @ourdatsunc20.


Kasih Ayah Selamanya, Video Bapa Sanggup Terkorban Demi Lindungi Anak Buat Orang Ramai Sedih

Tragedi gempa bumi yang menghentam Turki dan Syria telah mengorbankan banyak jiwa. Bangunan disekitarnya runtuh ke tanah. Ramai yang kehilangan ahli keluarga. Dan kini Turki dan Syria – yang turut terkesan akibat perang – berada dalam suram air mata.

Beberapa video di media sosial kini tular menunjukkan keadaan sekeliling yang terkesan akibat gempa berukuran 7.8 ini. Ia menggegarkan bumi Turki dan Syria pada waktu subuh ketika rakyat kedua negara masih nyenyak tidur.

This is called father's love He himself was martyred but he held the child in such a way that Alhamdulillah the child was saved#Turkiye #Turquia #turkiyeearthquake#TurkeySyriaEarthquake2023 #TLP_Promotion #Turkey#TurkeyQuake # #سرمایہ_زیست #TurkeySyriaEarthquake pic.twitter.com/XhiRWMmj8z

— Mohd Ahtisham Ahsan (@MohdAhtishamAh1) February 8, 2023

Dalam satu video menyanyat hati, pengorbanan kasih bapa telah menyelamatkan anaknya daripada terkena dinding batu dari bangunan yang runtuh. Bapa tersebut melindungi anaknya dengan bertindak menjadikan badannya sebagai perisai.

Semasa dijumpai oleh pasukan penyelamat, kelihatan mayat bapa tersebut tertunduk ke bawah dengan anaknya berada di bahagian peha. Semasa pasukan menyelamat mengeluarkan kanak-kanak tersebut, dia didapati masih bernafas.

Kedengaran laungan Allahuakbar apabila anak itu didapati masih hidup. Dia kemudiannya dikejarkan ke pasukan kesihatan untuk pemeriksaan lanjut.

Video yang dimuat naik oleh Mohd Ahtisham itu dipercayai berlaku di Syria dan ia telah ditonton oleh beribu orang. Kebanyakan netizen menitipkan rasa sedih melihat pengorbanan bapanya.

Imagine the son watching this clip in the future…

— KOS23.eth | !SKULLS (@kingofsaka23) February 9, 2023

I have recently become a father. I cried hard watching this. Father’s love is never mentioned or appreciated. Now, after becoming a father, I realise how much my father love me.

— Sandeep Kumar (@Sandeep27096082) February 9, 2023

Very painful indeed,but grateful to God for the child

— Josephine Wakisha (@JosephineWakis1) February 8, 2023

Very very sad eventualities here. It is a very dark time for all of us especially those who have lost their dear ones

— Fred Kasirye (@FredKasirye2) February 8, 2023

Untuk rekod, angka kematian akibat gempa bumi yang melanda Turki dan Syria awal minggu ini meningkat kepada lebih 20,000. Pasukan penyelamat masih berusaha mencari mangsa yang terselamat dan terperangkap di bawah runtuhan dalam keadaan musim sejuk yang membeku.

Gempa yang melanda kedua negara adalah antara yang paling dahsyat di dunia dalam tempoh lebih sedekad, dengan lebih 17,134 kematian disahkan di Turki dan 3,162 lagi di Syria.


Kasih Sayang Ayah Membawa Kelainan Pada Hidup Anaknya

Dalam masa 2 hari kisah ini telah menarik perhatian 1,066,917 orang dari serata dunia.

Anaknya beruntung memiliki seorang ayah yang mahu lakukan perkara sebegini.

Malah, usaha ayahnya itu telah menguntungkan mereka sekeluarga.


Inilah Kisah Kasih Sayang Guru Dan Murid. Tonton Sampai Habis, Anda Tak Akan Menyesal

Paparan kisah ini adalah adaptasi dari kisah benar di Thailand mengisahkan kasih sayang dan pengorbanan seorang guru untuk muridnya.

Jom saksikan kisah The Everlasting Teacher ini. Mungkin anda perlu sediakan tisu.

Bila kasih sayang diberi dengan ikhlas, kenangan dan momen itu pasti terpahat kekal di hati sepanjang hayat.


Kasih Sayang Sentiasa Menang, Naim Daniel Kongsi Video ‘Duet’ Bersama Azwan Ali

Awal tahun ini hangat diperkatakan tentang pengacara Azwan Ali dan penyanyi sedang meningkat naik Naim Daniel di media sosial dan laporan media.

Ia susulan ciapan Azwan Ali di Twitter sebelum itu yang menyatakan dia tidak mengenali Naim sambil diiringi dengan kata-kata kasar selepas penyanyi itu memenangi Anugerah Juara Lagu.

Tidak mahu cepat melatah, Naim ketika itu dengan tenang menjawab kritikan yang diberikan pengacara berpengalaman itu dengan memperkenalkan dirinya dan mendoakan agar Azwan ‘dipeluk cinta Allah sentiasa’.

Salam Uncle Azwan, sayalah "JADAH" yang support Uncle Azwan ketika PRU 14 pada tahun sudah. Saya sedar masih banyak lagi perkara yang perlu saya pelajari dalam industri ini. Semoga Uncle Azwan dipeluk cinta Allah sentiasa. Aamiin. https://t.co/jPdrHyB9ms pic.twitter.com/JVRexaefno

— Naim Daniel (@naimdanielx) February 10, 2020

Kini selepas beberapa bulan kisah tersebut berlalu, Naim Daniel pada semalam akhirnya memuat naik sekeping video melalui Instagram miliknya yang memaparkan beliau menyanyikan lagu terbarunya bersama Azwan.

Tambah menarik, video tersebut yang dihasilkan turut memuatkan petikan kata-kata dan visual daripada Azwan sebelum ini yang menjadi bualan orang ramai.

kasih dan sayang akan sentiasa menang – @divaazwanaavazzztersohor1 🌜 #purnamanaim

A post shared by  Naim Daniel (@naimdanielx) on Sep 24, 2020 at 5:07am PDT

Tindakan Naim kali ini sekali lagi menerima pujian daripada netizen apabila sikap rendah diri yang diamalkannya sebelum ini kelihatan berhasil dalam memperbaiki hubungan mereka berdua.

Bukan sahaja memuji sikap rendah diri dan ketenangan beliau sebelum ini, malah netizen juga berpendapat ianya adalah akhlah terpuji yang boleh dijadikan contoh buat orang ramai di luar.

Baca kembali respon tenang Naim Daniel sebelum ini ketika menjawab Tweet yang dibuat Azwan Ali melalui pautan di bawah.

Diperlekeh Azwan Ali, Naim Daniel Tenang Jawab Cacian Dengan Penuh Matang

Lihat Naim Daniel Secara Matang Bercerita Kisah Sebenar Di Sebalik Sumpah


Kasihan Budak Ini Dengan iPhone 6 Barunya! Siapa Sangka Akan Jadi Begini

Siapa tidak seronok mendapat smartphone baru, lebih-lebih lagi iPhone 6!

Kerana terlalu gembira dan seronok diwawancara, siapa sangka perkara begini boleh berlaku. Moga beliau tidak menangis.


‘Kasino Halal’ Berleluasa Di WeChat, Kenapa Wanita Muslim Kena Berhati-Hati

Sewaktu saya diberitahu berita ini, saya berfikir banyak kali untuk menuliskan secara terperinci. Pelbagai risau telah timbul bermain di kepala. Soal keselamatan, soal privasi transaksi, dan rahsia informer, banyak yang perlu saya fikirkan.

Namun saya fikir, umat Islam kita perlu dikejutkan. Jika tidak sekarang, bila lagi, itu fikiran saya.

Saya namakan beliau, Pakdan, nama samaran demi melindungi keselamatan beliau. Beliau bertugas sebagai pemudahcara di sebuah firma jual beli aset (dirahsiakan apakah jenis aset itu).

Pada hari itu, beliau ditugaskan membantu urusniaga satu syarikat, mudah saya namakan Syarikat Tiaw, yang berminat membeli sebuah aset.

Bermula saatnya Pakdan meminta wakil Syarikat Tiaw kemukakan salinan penyata bulanan bank untuk disemak, Pakdan begitu terkejut sekali.

Macam mana tak terkejut. Salinan penyata bulanan yang berderap di atas mejanya adalah setinggi sejengkal jari. Itu baru transaksi 3 bulan. Wah, syarikat ini pasti amat sibuk bisnes mereka setiap hari, fikir Pakdan.

Kemudian, sehelai demi sehelai Pakdan perhati di setiap baris transaksi. Ada RM10, ada yang RM18, itu saja ‘range’ setiap transaksi duit masuk setiap hati.

Akhirnya, Pakdan semakin tak selesa. Tersepit dalam dilema, antara profesionalisma, dan humanisma. Bijaknya Pakdan, dia pandai berlakon seolah-olah tiada sangsi yang timbul.

Maka, sempatlah beliau bertanya, “Wah, bagus bisnes ni. Berniaga apa ni.”

Dengan selamba, wakil syarikat Tiaw menjawab, “Kami bisnes Customer Service, dan Marketing. Selalu buat cabutan bertuah, dan pertandingan.”

Sepanjang berdekad dalam kerjaya, tidak pernah diri Pakdan diuji dengan rasa sangsi sehebat begini.

Dari sedikit ‘klu’ yang diberitahu tadi, maka tergeraklah Pakdan meninjau satu per satu penama yang memasukkan wang RM10-RM18 ke akaun syarikat Tiaw.

Setelah disiasat begitu teliti, maka dapatlah Pakdan tahu, bahawa syarikat Tiaw menjalankan bisnes ‘Kasino Halal’ (‘Halal’ kepala bana dia).

Di mana mereka bermaharajalela? Jangan terkejut, skim kasino mereka ni cuma dijalankan melalui platform WeChat semata-mata!

Banyak untungnya tu tak adalah banyak mana. Sejengkal penyata bank yang tak sampai 4 bulan, tu pun dah jejak angka RM2 juta sebulan. Dan tu tak kira lagi dia ada 4 akaun bank yang tak dibawa masuk. TU KITA NAK KATA TAK BANYAK?

Itu baru satu syarikat yang kantoi. Ada berapa ratus lagi syarikat ‘kasino halal’ ini muncul di Malaysia? Dah berapa bilion tunai dari orang beriman ‘dialihkan’?

Ha, ni mesti ramai tertanya, macam mana kasino ni boleh bertopengkan ‘halal’, kan?

Setelah diketahui core business Syarikat Tiaw, Pakdan telah giatkan lagi selidiknya mengenai kegiatan mereka. Dan saya sendiri pun telah sahihkan penyiasatan saya di WECHAT, (cuma saya kecualikan beberapa screenshot, supaya kontroversi ini tidak bertukar menjadi promosi).

Akhirnya, kami berjaya simpulkan modus operandi kempen kasino ini yang berketrampilan ‘halal’ dengan menggunakan beberapa cara:

1. Menggunakan Bahasa Melayu dalam kesemua bahan promosi di WeChat.

2. Menggunakan gambar model gadis Melayu polos suci. Ada yang bertudung. Ada yang tidak.

3. Mengulang-ulang perkataan berbau Islamik seperti InsyaAllah, Alhamdulillah, MasyaAllah, Jangan Lepaskan Rezeki Ini.

4. “Sertai cabutan bertuah ini dengan menyumbang pada umat sekurang-kurangnya RM (amaun yang kecil).” Nampak permainannya?

5. Siap ada jackpot RM1000, dengan menggunakan istilah ‘Durian Runtuh’, ‘Rezeki Terpijak’, dan ‘Hibah Bertuah’.

Dan lebih menakutkan, saya ulangi, MENAKUTKAN sekali… (saya simpan kejutan terakhir di sini) didapati, hampir 90% dari penama bank yang sertai Skim ‘Kasino Halal’ ini adalah perempuan, dan beragama Islam (merujuk kepada penama bank yang tertera dalam transaction history).

Perempuan, kebanyakannya suri rumah, remaja (pelajar) atau mahasiswi.

6. Jadi, anda nampakkan, apalah sangat nilai RM10 di mata golongan di atas, jikalau sangka mereka tak salah mencuba demi ‘jackpot rezeki terpijak’ RM1000. Berbaloi, bagi mereka.

7. Ini adalah syarikat belum-Islam. Maksudnya, orang di belakangnya mungkin ada yang beragama Islam.

Phew… Mana aku tak menyirap darah aku sepanjang menulis pendedahan berani mati ni. Dah semalaman aku tak dapat tidur, cuma nak fikir patut ke tak aku publish tulisan ini.

Oleh itu, saya, sebagai seorang bapa, juga seorang suami, menyeru anda yang membaca ini, supaya pimpinlah bahtera kita ke jalan yang benar.

Banyak yang boleh kita pelajari daripada isu ini.

1. Pelajarilah ilmu dan hukum hakam agama.

2. Tinggalkanlah maksiat, dan banyakkan berdoa.

3. Kita sendiri sebagai pencari nafkah, kejarlah hasil kualiti kerja yang berkah, supaya apa yang anak dan isteri kita makan seharian, dengan izin Allah akan ‘celik’ mata hatinya terhadap maksiat yang bersulamkan Sorga.

4. Tengok-tengoklah apa yang dibuat oleh anak dan isteri kita di alam maya. Bermula dari awasi kegiatan kita sendiri di alam maya.

5. Buat pemerintah dan penguasa, lihatlah betapa terdesak dan tersepitnya rakyat marhein, hingga terjerumus ke lembah perjudian, hasil dari ketirisan bilion tunai yang seharusnya untuk mereka. Bagaimana acuan, begitulah kuihnya. Kalian pemimpin adalah penguli, dan kami rakyatlah adunannya.

6. Kelak semua apa yang kita perbuatkan, akan dibentangkan di muka pengadilan. Kau salahkan dia, dia salahkan kau, akhirnya Allah seret semua sekali mengikut iman masing-masing.

Ada yang bertanya, “Kenapa tak report polis je?” Senangnya soalan dia. Hang tahu tak Akta Kerahsiaan yang dipegang seorang Akauntan?

Di Malaysia, kerana akta manusia, whistleblower akhirnya diheret, namun maksiatnya ditutup. Tapi, kerana akta Yang Maha Kuasa, setiap amanah tidak terkecuali disoal Allah.

Mudah-mudahan, telah selesai amanahku di sini.


5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota

Sebelum penularan wabak pandemik COVID-19 dan pelaksaan Perintah Kawalan Pergerakan, kami telah berkunjung ke daerah Kuala Langat, Selangor. Untuk pengetahuan anda, Kuala Langat merupakan antara destinasi pilihan ramai orang kerana terdapat banyak destinasi menarik dan bersejarah yang anda boleh jelajahi.

Terima kasih team Discover Kuala Langat kerana telah menjemput team The Vocket berkunjung ke Kuala Langat. Kami telah berkunjung ke Kuala Langat selama sehari dan terdapat pelbagai destinasi berjaya kami lawati. Ayuh kami kongsikan 5 destinasi pilihan untuk anda pula lawati.

Jika sebut Klang, mesti ramai yang akan kata Bandar DiRaja kerana pentadbiran kesultanan berpusat di Klang. Akan tetapi, bagi yang mempelajari sejarah negeri Selangor pasti tahu bahawa pusat pentadbiran Kerajaan Selangor pernah berada di Kuala Langat.

Istana Bandar dibina Sultan Selangor kelima iaitu Sultan Ala’eddin Suleiman Shah Ibni Al-Marhum Raja Musa selepas kemangkatan nenda baginda, Sultan Abdul Samad ibni Almarhum Raja Abdullah pada tahun 1898.

A post shared by Hos Komuniti kuala langat (@discoverkualalangat) on Jun 8, 2020 at 10:57pm PDT

Tidak mengulas lanjut tentang sejarah, kami telah mengikuti Istana Bandar Trail untuk merasai dan mengetahui zaman kegemilangan Sultan Ala’eddin Suleiman Shah di sana. Mengambil masa 4 jam, kami telah dapat merasai kemeriahan pesta yang sering dilaksanakan ketika zaman itu.

Bukan hanya melawat Istana Bandar, tetapi dapat mendengar cerita, bermain dabus, dan juga menikmati hidangan terkenal iaitu ikan silangat. Bagi anda yang suka ambil gambar, anda boleh bergambar di Istana Bandar dan Masjid Sultan Alaeddin kerana setiap sudut memang cantik untuk bergambar.

A post shared by  Jamenly Si (@jamenlysi) on Feb 16, 2020 at 2:24am PST

Tidak dapat dinafikan, Bukit Jugra adalah antara tarikan yang terkenal di Kuala Langat. Mengambil masa sekitar 1 jam pendakian, setiap tempat di kawasan ini sangat berbaloi untuk dilawati.

Anda dapat menikmati keindahan Kuala Langat dan melihat pertemuan laut dari atas bukit. Malah, terdapat juga rumah api di atas bukit yang berfungsi sebagai balai cerap untuk melihat anak bulan.

A post shared by  eva (@umievamaya) on Dec 3, 2019 at 2:57am PST

Single boy drove all the way from Rawang to Banting and tried to look for true love by paragliding, but the scarecrows didn’t give a f**k, it’s ok will try BASE jumping at the KL tower next time. Btw, to the one I tag on my leg a.k.a my best friend and future travel buddy, I’m so looking forward to traveling with you!

A post shared by  Ryan Lim (@ryanltf) on Mar 1, 2020 at 5:05am PST

Bagi anda yang suka melakukan aktiviti mencabar, anda boleh menempah sesi paragliding yang mengambil masa selama 10 minit. Selepas penat mendaki, anda boleh beli minuman dan buah-buahan segar di kaki bukit.

Jadilah dapat dengar bunyi ombak. 😆 Layan sunset dengan family.

A post shared by  Syafiq Yusoff Ahmad (@syafiq.yusoff) on Jun 8, 2020 at 3:52am PDT

Tidak perlu pergi jauh kerana anda boleh berjalan-jalan dan nikmati deruan ombak pantai dengan tenang di Pantai Morib. Sesuailah yang berada di ibu kota untuk tenangkan fikiran di sini! Malah, anda juga boleh menyaksikan pemandangan matahari terbenam bersama tersayang untuk wujudkan suasana romantik.

Sebilangan besar pengunjung singgah ke pantai ini semata-mata untuk menikmati pemandangan pantai yang indah dan menghirup udaranya yang segar pasti buatkan anda berasa selesa.

A post shared by  Shahril Asraf (@ashrafx8) on Oct 21, 2017 at 4:08am PDT

A post shared by  Miszz IeQyn (@nurashikinsamion) on Oct 12, 2017 at 5:07am PDT

Sudah namanya pantai, tidak lengkap tidak menikmati makanan laut segar. Betul tak? Jangan risau kerana terdapat medan selera berhampiran yang menawarkan seleksi menu Ikan Bakar dan Sotong Goreng Tepung yang sangat enak. Nikmati makanan laut segar sambil nikmati matahari terbenam, memang terbaik!

Mari Mari cultural village The tribes use bamboo in almost everything in their daily life including fire making. (Probably not in this modern world lah) This guys is the legend! Hats off to him #aswmy #aswokaybah

A post shared by  Syukran Yusof IM (@terkster) on Aug 5, 2019 at 4:22am PDT

Tahukah anda ada berapa suku-kaum orang Asal di Malaysia? Untuk pengetahuan anda, di Kuala Langat juga terdapat Perkampungan Kebudayaan Mah Meri. Anda berpeluang melihat dan merasai sendiri kehidupan sebenar suku-kaum Mah Meri serta aktiviti-aktiviti mereka dengan menyertai pakej lawatan yang ditawarkan.

Aim for the goals and go for it! *Throwback shooting for @discoverkualalangat . . . 📸 : @zyy_ahmad

A post shared by  Mimie Yuzi (@mimieyuzi) on Dec 7, 2019 at 2:01am PST

A post shared by  Elya Mohamad (@elyamohamad) on Oct 10, 2019 at 10:33pm PDT

Ketika anda berada di sini, jangan lupa untuk kunjungi bengkel Mah Meri untuk menimba ilmu mengenai seni kraf tangan yang tentunya memberikan pengalaman lawatan yang lebih mengujakan.

Setiap kali Hari Raya Aidilfitri bakal menjelang tiba, pastinya kerepek house yang terletak di Kanchong Darat akan dibanjiri dengan pengunjung termasuk penduduk di sekitar dan orang luar.

Untuk pengetahuan anda, Kampung Kanchong Darat merupakan ‘syurga’ kerepek kerana banyak kerepek house di sana seperti Ros Kerepek, Kerepek Fazz dan banyak lagi.  Difahamkan, ramai juga yang mengambil stok kerepek di sini.

Shopping kerepek raya kat sini, tiap2 tahun beli disini. Memang puas hati.

A post shared by  Mohd Zairie Omar (@mohdzairieomar) on May 24, 2019 at 10:17pm PDT

Buat anda yang suka makan kerepek, bolehlah membeli atau memborong aneka kerepek di kerepek house yang ada. Kami cukup bertuah kerana dapat melihat cara kerepek dibuat, bukanlah mudah untuk sediakan kerepek kegemaran ramai ini.

Sebenarnya banyak lagi tempat menarik yang tidak sempat kami terokai dan ini antara tempat yang kami mampu pergi untuk ‘day trip’. Kami pasti akan singgah semula untuk ke tempat-tempat menarik lain kelak.

P/s: Jika anda ingin terokai Kuala Langat dengan pengalaman berbeza, anda boleh berhubung dengan pihak Discover Kuala Langat. Terdapat beberapa orang hos komuniti setempat yang dapat memberikan anda maklumat akan sejarah dan juga pengalaman bernilai untuk anda terokai.

Sementara itu, kami kongsikan beberapa artikel berkaitan destinasi menarik untuk anda terokai pada pautan di bawah ini.

Kecantikan Luar Biasa ‘Blue Tears’ Di Kuala Selangor Jadi Tarikan Pelancong Seluruh Dunia

5 Idea Kreatif Bawa Anak-Anak Berhibur Ketika Cuti Sekolah

Monumen Titik Tengah Semenanjung Malaysia Di Temerloh Bakal Siap Dibina


‘Disangka’ AirPods Ciplak, Kastam Amerika Syarikat Pilih Untuk Rampas OnePlus Buds

Umum tahu sejak Apple memperkenalkan Apple AirPods, dapat dilihat jenama-jenama lain turut mengikuti trend yang sama dalam memperkenalkan earphone tanpa wayar dengan rekaan dan warna yang hampir sama seperti Apple AirPods.

Salah satu jenama yang turut mengikuti trend semasa ini adalah OnePlus yang baru-baru ini memperkenalkan OnePlus Buds. Walau bagaimanapun, jenama ini nampaknya melalui jalan yang sukar melepasi kastam Amerika Syarikat apabila pihak kastam Amerika Syarikat telah merampas OnePlus Buds kerana berpendapat model ini adalah klon Apple AirPods.

— OnePlus USA (@OnePlus_USA) September 14, 2020

Difahamkan sebanyak 2,000 OnePlus Buds bernilai $398,000 (RM1.64 juta) telah dirampas meskipun jenama serta nama model terpapar dengan jelas pada kotak tersebut.

Isu menjadi lebih panas apabila pihak kastam Amerika Syarikat memaklumkan mereka tidak melakukan sebarang kesilapan berdasarkan rampasan yang dibuat. Sebaliknya, rekaan OnePlus Buds yang mirip seperti Apple AirPods serta melanggar konfigurasi tanda dagang Apple yang didaftarkan antara yang membuatkan model ini dirampas.

Pihak CBP juga turut mengarahkan OnePlus untuk memberi bukti yang kukuh dimana jenama ini tidak meniru rekaan Apple. Setakat ini, masih belum terdapat maklum balas daripada pihak OnePlus mengenai kenyataan terbaru CBP ini.

Tonton review penuh kami mengenai OnePlus Buds dengan klik pautan di bawah.

Vocket Review: OnePlus Buds, ‘True Wireless Headset’ Pertama Dengan Fungsi Pengecasan Pantas

OnePlus Nord Kini Ditawarkan Secara Rasmi Dengan Harga RM1,799


Kastam Sahkan Pelepasan GST Pada Syarikat China

Kontraktor Projek Laluan Keretapi Pantai Timur (ECRL) iaitu China Communications Construction Company (CCC) berjaya mendapat sijil pelepasan daripada membayar cukai barang dan perkhidmatan (GST) daripada Kastam Diraja Malaysia semalam.

Projek yang bernilai kira-kira RM60 Bilion ini dibiayai oleh kerajaan menerusi pinjaman mudah dari Bank Eksport-Import China dan juga hutang dari pasaran bon.

Menurut penjelasan daripada Ketua Pengarah Kastam Datuk Seri Subramoniam Tholasy pihak kastam memberi pelepasan GST kepada CCC atas sebab projek ini melibatkan usaha sama dua kerajaan untuk kepentingan awam.

Beliau turut menjelaskan pelepasan GST ini bagi mnegurangkan kos projek dan seterusnya memberikan kemudahan kepada rakyat. Tambah beliau pelepasan ini dilakukan setelah mempertimbangkan faedah pinjaman adalah lebih baik berbanding GST.

Isu ini timbul apabila Husam Musa, Naib Presiden AMANAH memuat naik sijil pelepasan GST milik CCC di laman Facebooknya.

ECRL merupakan projek yang akan menghubungkan Pelabuhan Klang dan bandar-bandar utama di Pantai Timur Semenanjung Malaysia sepanjang 600 kilometer.


Kasut Adidas ‘Uncaged Parley’ Ini Diperbuat Daripada Plastik Kitar Semula

Adidas mahu meningkatkan kesedaran mengenai kebersihan alam sekitar apabila kolaborasi kasut bersama organisasi non-profit, Parley ini dibuat sepenuhnya menggunakan bahan plastik kitar semula yang dikutip di lautan.

Kasut Uncaged Parley ini diharap dapat meningkatkan kesedaran umum tentang bahaya plastik kepada hidupan di laut. Sebagai permulaan, kasut Uncaged UltraBoost ini akan dijual sebanyak 7,000 pasang untuk pasaran seluruh dunia. Adidas berharap dapat menjual 1 juta kasut yang diperbuat menggunakan material ini menjelang tahun 2017.

Kasut ini akan menggunakan kain Primeknit yang menggunakan 95% plastik kitar semula, tapak Boost dan plastic cage kehijauan di bahagian tumit. Material kasut ini kebanyakkannya diperbuat dari material yang dikutip Parley ketika mereka menjalankan proses pembersihan di kepulauan Maldives.

Kasut Uncaged Parley ini akan dijual di laman adidas pada harga USD222 (lebih kurang RM934). Bukan itu sahaja, jersi edisi khas pasukan FC Bayern dan Real Madrid menggunakan material plastik kitar semula ini juga akan diperkenalkan hujung bulan ini. Tahniah Adidas dan Parley atas usaha murni ini!


Kasut Bertatahkan Emas Dan Berlian Ini Boleh Dibeli Pada Harga RM543,000

Kasut buatan Itali, BUSCEMI ini terkenal bagi peminat kasut. Kasut ini memang terkenal dengan kualitinya yang baik dan sepasang kasut ini boleh dibeli pada harga sekitar RM3,500.

Tetapi awal September lalu, BUSCEMI telah melancarkan kasut terbaru yang lebih eksklusif di butik mereka di New York. Kali ini untuk model kasut 100mm, ia akan didatangkan dengan kemasan berlian 11.50 carat dan emas 18-karat. Ini betul-betul kasut untuk orang berada.

Tetapi jika anda mahu buat pesanan, harga sepasang adalah USD132,000 (lebih kurang RM543,000). Tetapi jika over budget, boleh tempah model 100mm yang biasa di sini. Shine bright like a diamond.


Kami Terinspirasi Dengan Kisah Kasut Yang Boleh Membesar 5 Kali Dan Tahan 5 Tahun Ini

Adakala ciptaan paling ringkas itu boleh membantu ramai golongan miskin untuk hidup dengan lebih gembira. Itulah misi The Shoe That Grows, sandal ciptaan Kenton Lee ini boleh diubah saiz untuk sepadan dengan kaki pemakai.

Dan ciptaan ini dibuat khas untuk kanak-kanak di negara miskin agar mereka boleh membesar tanpa berkaki ayam. Jangka hayat kasut ini juga mampu bertahan sehingga 5 tahun.

Menurut The Shoe That Grows terdapat lebih dari 300 juta kanak-kanak miskin diseluruh dunia yang terpaksa membesar tanpa memakai kasut. Begitu juga jutaan lagi yang memakai kasut yang tak sepadan dengan kaki mereka.

Kanak-kanak yang berkaki ayam dan tidak memakai kasut terdedah kepada kecederaan dan parasit yang menjangkiti manusia melalui kaki. Masalah dengan kasut yang didermakan pula biasanya tidak dapat dipakai lama kerana kaki kanak-kanak yang cepat membesar seiring dengan usia mereka. Membeli kasut baru juga pasti membebankan mereka yang miskin kerana duit yang ada lebih utama digunakan untuk membeli makanan.

Ikuti video berikut yang menceritakan bagaimana terhasilnya ciptaan ini yang bermula dari rasa simpati terhadap kanak-kanak miskin, seterusnya mereka berimpian untuk mencipta sesuatu yang dapat memberi impak positif.

Apa yang lebih menarik, jika ada yang mahu mendermakan kasut yang boleh membesar ini, laman web The Shoe That Grows ini menyediakan pakej semurah USD10 yang membolehkan anda mendermakan kasut ini kepada kanak-kanak di negara miskin yang memerlukannya.

Jika ada mahu menderma atau mungkin juga ingin dapatkan sepasang kasut ini untuk anak anda, The Shoe That Grows boleh didapati di sini.

LIKE dan FOLLOW Vocket di Facebook serta Instagram


Kasut Cinderella Di Pasar Percuma Bukti Prihatin Warga Malaysia

Kasut Cinderella, cuba dulu. Siapa muat dia dapat!

Membacanya sahaja sudah membuat saya tersenyum sendiri. Inilah keindahan Pasar Percuma. Semua orang boleh mengambil barangan yang diperlukan. Tukarannya hanya kata-kata yang baik, senyuman dan terima kasih.

Pertama kali saya mengetahui tentang Pasar Percuma atau nama asalnya FreeMarket adalah melalui Facebook Tuan Syed Azmi. Tulisan beliau tentang berbuat kebaikan sangat menyentuh hati.

Apabila orang selalu memuji-muji kebaikan beliau di Facebook, pesanan beliau, ‘BE A DOER’. Sangat mendalam. Deep.

Dari situ, bermulalah edisi menyelongkar FB Group #Freemarket dan semuanya tinggal sejarah yang terlalu panjang untuk dikongsikan. Hari ini program kedua saya bersama FreeMarket di Jitra.

Ramai pada mulanya masih keliru, adakah sewa tapak dikenakan untuk meletak barangan? Adakah seperti konsep ‘car boot sale‘?

Tidak kurang juga yang menelefon tidak percaya, betulkah percuma? Perlu isi borang? Orang Melayu sahaja ke?

Konsepnya sangat mudah, sebagai penyumbang kita hanya perlu datang membawa apa sahaja barangan sama ada terpakai atau baharu ke tapak FreeMarket yang telah ditetapkan oleh penganjur.

Baju, kasut, makanan atau apa sahaja yang masih baik tetapi sudah tidak diperlukan. Dalam masa yang ditetapkan, ‘jualan’ akan dimulakan.

Pengunjung boleh datang untuk melihat-lihat barangan yang disediakan dan sekiranya ada yang berkenan di hati, boleh sahaja minta dengan baik dan ucapkan terima kasih.

Sopan-santun dan kata-kata yang baik inilah yang mahu diterapkan di dalam masyarakat kita. Tiada bayaran, tiada sistem ‘barter’, semuanya percuma.

Mungkin ada barangan yang kita sudah tidak perlukan tetapi menjadi sesuatu yang dicari-cari atau diperlukan oleh pengunjung.

Jika dilihat daripada aspek yang lain, FreeMarket ini juga menjadi tempat untuk mendidik penyumbang berapa banyak barang-barang yang dibeli tetapi tidak diperlukan. Hendak dibuang sayang kerana masih baik dan cantik, tetapi sudah lama menjadi hiasan di dalam almari atau masih tersimpan elok di dalam kotak.

BOLEHKAH SAYA MENGHANTAR BARANGAN TERPAKAI KEPADA PENGANJUR?

Salah satu konsep yang saya paling suka di dalam FreeMarket ini adalah penyumbang diminta untuk hadir sendiri dan ‘menjual’ barang-barang yang dibawa.

Sekiranya barang tersebut tidak laku, mereka perlu membawa balik semula barang tersebut. Ini menjadikan FreeMarket bukan tempat ‘melupuskan harta’.

Sekiranya mahu menyumbang tetapi tidak dapat hadir semasa hari program, ada barang-barang yang ‘laku keras’ akan dibenarkan oleh penganjur contohnya barang permainan kanak-kanak, barang keperluan rumah seperti beras, minyak, telur, ikan dan sayur-sayuran.

Projek Baby Box juga telah mengenalpasti bakal-bakal ibu yang memerlukan melalui Klinik Kesihatan dan menyerahkan barangan yang bersesuaian sama ada terpakai dan baharu hasil sumbangan orang ramai.

Serahan barang-barang boleh melalui wakil Projek Tamak Pahala di seluruh negara.

Oleh kerana saya sendiri tiada barang khusus untuk diberikan semasa program Pasar Percuma di SK Pida 3 hari ini, saya pun membuat cubaan iklan untuk sumbangan pensel warna dan beras di Facebook.

Sungguh tidak dijangka, rakan yang tidak dikenali juga turut memberi kepercayaan kepada saya. Hasil kutipan mencecah RM2000 dan dengan wang tersebut saya berjaya membeli 232 kotak pensel warna 24 pcs dan 36 kampit beras 5kg.

Gerai kami antara gerai paling hangat. Anak-anak semua tidak sabar untuk memiliki pensel warna besar. Banyak lagi sumbangan lain yang digabungkan di sini seperti kotak pensel, pen, pemadam, gam, buku nota dan keperluan sekolah.

Cabarannya untuk mengagihkan barangan ‘laku keras’ ini adalah teknik bagi membolehkan penerima tidak menyerbu gerai. Ada yang sudah beratur panjang tetapi kiri dan kanan turut menyerbu. Semua teruja mahu mengambil untuk cucu, anak dan adik-beradik.

Bagaimana untuk tidak mengecilkan hati penerima apabila diminta beratur dan memudahkan pengagihan. Bagaimana mahu memberi dengan sopan dan dalam masa yang sama mendidik anak-anak kecil ini juga erti budi bahasa. Sungguh mencabar emosi dan fizikal di bawah terik mentari.

SAYA TIADA BARANG TETAPI MAHU TURUT SERTA PROGRAM

Oh ya, tidak semestinya sumbang barangan. Boleh sumbang kemahiran dan tenaga. Contohnya jadi tukang jaga trafik. Boleh juga sumbangkan kemahiran seperti perkhidmatan potong rambut, apa sahaja yang difikirkan akan ada ‘pelanggan’.

Salah satu contoh aktiviti hari ini di SK Pida 3, aktiviti buih gergasi. Modal tidak sampai RM15 untuk mengukir senyuman anak-anak kecil. Klik di sini untuk 3 bahan mudah menghasilkan buih gergasi.

Sudah teruja dan terbayang-bayang barang yang terbeli 10 tahun lalu tetapi masih elok tersimpan di dalam kotak? Hadiah kahwin yang penuh berkotak-kotak dan tidak tahu bila hendak digunakan? Sertai group FB #FreeMarket sekarang dan ‘BE A DOER‘!

Juga, suka untuk saya maklumkan pada sabtu baru-baru ini berlangsung serentak 4 program FreeMarket iaitu di Melaka, KL, JB dan Jitra.

Baca lagi: Kisah Inspirasi Seorang Pelajar Miskin Yang Teringin Ke KLCC Dikurniakan Rezeki Melalui Guru Prihatin

LIKE dan FOLLOW Vocket di Facebook serta Instagram


Kasut Cun Tapi Ada Pigskin? Perbezaan ‘Collab’ Vans x Neighborhood & Vans x Patta

Kasut versi collab sentiasa panas di pasaran kerana dihasilkan dalam kuantiti terhad. Namun begitu, kena hati-hati ada kasut collab ini yang diperbuat daripada pigskin.

Di sini Ajam nak tunjuk dan kongsi ilmu bagaimana untuk kenal pasti kasut yang ada pigskin bagi jenama Vans.

Di tangan Ajam ada dua model collab antara Vans, Neighborhood dan Patta. Satu ada pigskin, satu tiada pigskin.

Ada yang mungkin tidak kisah tetapi ada yang particular perihal penggunaan kulit yang halal pada kasut. Moga bermanfaat!


Kasut Custom Indomie Nike Air Jordan Dijual Dengan Harga RM960

Mee segera jenama Indomie merupakan antara jenama mee segera yang terkenal di Indonesia dan negara kita juga. Baru-baru ini, penggemar mee segera Indomie telah tampil dengan corak pembungkusan Indomie pada kasut Nike dan menjadi perhatian warganet.

Menariknya, ia menggunakan model kasut Air Jordan dan hadir dengan warna merah, biru, putih, kuning dan hijau. Tidak disangka kombinasi warna tersebut dalam satu kasut kelihatan cantik dan unik.

Pada bahagian Swoosh, warna kuning digunakan dan pada bahagian midsole, ‘Indomie’ dan ‘MICIN GENERATION’ diletakkan di situ. Koleksi kasut ini adalah custom made oleh arifwhy dan mr.s.custom,  dan bukannya rekaan rasmi daripada Nike.

Nike Air Jordan x Indomie "Seleraku Hype Abis" #nikeindonesia #nike #nikeairjordan #jordan1 #shoes #sneaker #sneakerheads #indomie #indomiegoreng #urbansneakersociety #photoshop #arifwhy #virgilabloh #indofood

A post shared by  Internet Person (@arifwhy) on Jun 11, 2019 at 2:07am PDT

Selamat pagi, jangan lupa sarapan dengan Indomie ya. We decided to do a limited pair of this Indomie x Air Jordan 1 custom. We will only make a total of 20 pairs of this custom. Kita bakal bikin limited buat 20 pairs aja. (Untuk yang BNIB beli langsung jadi) Authenticity card akan diberikan juga. Base sepatunya AJ1 Tripple white mid. Buat pantau udah berapa AJ1 Indomie yg confirmed for order, pantau terus Story nya yak. Jangan lupa empat sehat, indomie sempurna. #indomie #aj1indonesia

A post shared by  Mr. Simply Custom (@mr.s.custom) on Jun 17, 2019 at 6:50pm PDT

Untuk pengetahuan anda, harga untuk koleksi edisi terhad ini adalah Rp 3.3mil (~RM960) sahaja. Malah, kasut ini hanya akan dijual terhad sebanyak 20 pasang kasut sahaja. Jika anda ingin membeli kasut yang unik ini, anda boleh dapatkan segera.


Kasut Edisi Khas Adidas Ultra Boost X Wood Wood

Model kasut kegemaran sneakerheads, Adidas Ultra Boost diberi sentuhan tersendiri oleh Wood Wood, sneakers store di Copenhagen, Denmark. Berkonsepkan teori Big Bang, kasut ini didatangkan dengan dua bentuk; warna hitam untuk lelaki dengan modifikasi di bahagian lubang tali kasut dan warna putih untuk wanita (tidak bertali).

Kasut ini akan mempunyai logo Wood Wood di sebelah kiri kasut dan dijangkakan keluar dengan kuantiti yang sangat terhad pada 27 Februari ini. Rasanya tidak mungkin kasut ini akan masuk ke kedai jualan Adidas Malaysia, jadi jika berminat anda boleh search kasut ini mungkin di Ebay atau webstore Wood Wood pada 27 Februari nanti. Good luck!


‘Kasut’ Antara Telemovie Menarik Syawal Ini

Bosan dengan telemovie yang sama diulang kembali setiap tahun? Ini telemovie yang fresh dan menarik untuk anda tonton. Akan bersiaran 25 Jun 2017(esok), filem Kasut dibintangi pelakon baharu Yuna Rahim (Zubaidah),pelakon berbakat Amerul Affendi (Dalit), Azhan Rani dan ramai lagi.

Kasut menceritakan kehidupan seorang remaja perempuan yang bernama Zubaidah yang sangat rapat dengan ayahnya, Osman (Azhan Rani). Suatu hari Zubaidah dipertemukan dengan Dalit dan mereka menjadi teman naik. Pabila bersama Dalit, Zubaidah sering teringatkan bapanya. Apa kaitan Zubaidah dan Dalit? Apa pula kaitannya dengan kasut? Semuanya akan dirungkai jam 6 petang esok di HyppTV saluran Hyppinspirasi saluran 111. Sudah lama tak nampak Amerul Affendi berlakon. Pasti menarik filem ini.


5 Sebab Masyarakat Jepun Gemar Pakai Topeng Muka

Jika anda pernah ke Jepun atau suka menonton drama mereka, pernahkah anda lihat situasi dimana ada individu yang berpakaian kemas dengan penutup muka sedang menunggu kereta api.

Bukan seorang tapi kebanyakan penduduk Jepun akan memakai penutup muka apabila keluar rumah atau berada di tempat awam. Mengapa agaknya mereka gemar memakai mask ini yang dilihat seolah-olah sudah menjadi norma masyarakat di sana. Ini 5 sebab mengapa orang Jepun suka pakai topeng muka.

Masyarakat Jepun memakai topeng muka adalah sebagai satu bentuk perlindungan untuk mengelakkan kuman daripada tersebar lebih-lebih lagi jika mereka sedang mengalami batuk, selsema atau demam. Bagi mereka, sekiranya orang lain jatuh sakit atau berjangkit dengan mereka ia dianggap sebagai satu sikap yang tidak bertimbang rasa dan kurang sopan.

Malah, pelajar-pelajar di sekolah juga diterapkan budaya memakai penutup muka sekiranya mereka bertugas untuk menyediakan hidangan makan tengahari kepada pelajar lain. Jika pihak klinik atau hospital mengesahkan mereka demam, mereka akan memaksa pesakit untuk memakai topeng muka atau beli di klinik tersebut.

Walaupun telah diingatkan supaya memakai topeng muka sekiranya tidak sihat, namun masih ada yang ingkar. Bagi orang Jepun yang rata-ratanya menggunakan pengangkutan awam sebagai kenderaan untuk mereka bergerak ke mana-mana, pemakaian topeng muka adalah sangat penting untuk mengelakkan jangkitan kuman daripada mereka yang tidak sihat. Jika mereka yang selsema tidak mahu memakai topeng muka, anda yang sihat harus memakainya untuk mengelakkan daripada terkena jangkitan tersebut.

Jepun sememangnya terkenal dengan trend fesyen yang lain daripada yang lain dan mempunyai standard fesyen yang tersendiri. Disebabkan itu, penggunaan topeng muka juga dianggap sebagai fesyen di sana. Topeng muka yang dipakai tidak semestinya bewarna putih.

Mengikut kreativiti mereka topeng muka ditampal dengan pelbagai jenis corak, warna, dan reka bentuk. Walaupun tidak memenuhi standard untuk mengelakkan penyakit tetapi ia mampu memberikan imej yang menarik dan eksotik. Pada pendapat mereka, pemakaian topeng muka ini memberikan imej misteri, dan mampu menarik perhatian orang ramai. Hasil daripada kreativiti ini juga, terdapat topeng muka yang mempunyai bau-bauan yang pelbagai.

Menjadi kebiasaan bagi wanita Jepun untuk mengenakan solekan walaupun untuk ke kawasan berdekatan. Tetapi sekiranya mereka tidak sempat ‘makeup’, topeng muka adalah penyelesaian kepada masalah tersebut. Bagi mereka, topeng muka mampu menutup cela terutamanya jerawat. Selain itu, ada juga yang memakai topeng muka kerana kurang keyakinan diri. Jadi, mereka memakai topeng muka supaya boleh berhadapan dengan orang ramai tanpa rasa kekok.

Apabila berada di tempat sesak seperti dalam kereta api atau bas, pastinya akan ada bau-bauan yang kurang menyenangkan seperti bau asap rokok. Jadi, mask berfungsi mengurangkan masalah ini. Walaupun ia tidak mampu menghilangkan seratus peratus bau tersebut tetapi ia membantu mengurangkan sedikit bau tersebut.

Lain pula keadaan di Malaysia dimana topeng muka hanya digunakan apabila berlaku pencemaran seperti jerebu. Untuk pengetahuan anda, pada tahun 2013, nilai pasaran topeng muka di Jepun pernah mencecah sehingga RM923 juta menunjukkan bahawa ‘mask’ benar-benar mendapat permintaan tinggi di sana.

Ini pula artikel menarik topeng Darth Vader yang diperbuat daripada emas tulen bernilai RM6 juta.

Topeng Darth Vader Ini Diperbuat Daripada Emas Tulen Bernilai RM6 Juta

BAPE Tampil Dengan Koleksi Topeng ABC CAMO

BAPE Tampil Dengan Topeng Muka ‘Glow-In-The-Dark’


Kasut Ini Mungkin Pilihan Terbaik Untuk Traveller Yang Gemar Berjalan Kaki

Kasut juga merupakan salah satu ‘senjata’ penting yang kena ambil berat semasa travel, terutama untuk yang suka travel gaya backpackers. Bila sebut sahaja backpackers sudah tentunya banyak berjalan kaki bukan?

Sebab itu keserasaian kasut dengan kaki amat penting, baru selesa nak berjalan. Anda mesti pernah alamai situasi seperti ini, saiz kasut dah padan tapi tak selesa. Ada juga kadang-kadang rasa macam dah selesa, tapi kasut pula tak ikut bentuk kaki.

Kalau nak tahu kasut tu betul-betul sesuai dengan kaki atau tak, cuba pergi jalan kaki jauh-jauh. Kalau tak melecet atau tapak kaki tak sakit itu maknanya sesuailah. Jika begitu, kasut ini mungkin boleh menghilangkan rasa tak puas hati anda.

Kasut yang saya maksudkan ini ialah kasut Furoshiki, iaitu kasut meliliti yang diinspirasikan semperna nama teknik balutan tradisi orang-orang Jepun. Pada asalnya, kasut ini adalah idea dari pereka Jepun bernama Masaya Hashimoto sebelum ia mula dipopularkan oleh syarikat Itali iaitu Vibram.

Yang menariknya, kasut Furoshiki ini bukan sahaja ringan dan mudah dipakai, malah ia akan membaluti kaki anda serta menjamin keselesaan dan permukaan mengikut bentuk kaki masing-masing.

Senang kata, kasut ini bukan sahaja sesuai dibawa travel, malah hampir untuk semua aktiviti yang melibatkan kaki. Rasanya, kalau bawa kasut ini pergi travel tak payah bawa sandal lagi. Satu kasut ini sahaja pun sudah cukup. Nak simpan pun senang.

Kasut awesome ini mula dijual pada harga $140 usd kira-kira RM612.00, namun jika anda membeli di Lazada, anda boleh dapat pada harga serendah RM270.00 sahaja.

Jika berminat? Anda boleh dapatkannya di sini.


Gambar Kasut Hasil Kolaborasi Timberland x Champion Tertiris

Nampaknya kolaborasi Champion bersama Timberland berjalan dengan lancar selepas tertiris sebuah rekaan model kasut terbaru melalui gabungan dua jenama ini.

Melihat dari gambar tertiris kolabrasi ini terdapat dua jenis warna iaitu kelabu dan hitam. Rekaan kolaborasi ini juga mengekalkan bahan buatan sama seperti model-model Timberland iaitu Nubuck pada bahagian atas dan threaded laces. Logo penjenamaan Champion iaitu logo C diletakkan pada lidah kasut dan tag.

Walaubagaimanapun, tarikh pengumuman dan harga bagi model kasut ini masih lagi menjadi tanda tanya. Sama-sama kita nantikan pengumuman penjualan daripada gabungan dua jenama hebat ini.

What are your thoughts 💭#ONUS pic.twitter.com/ls2N2YZM28


Kasut Ini Sedang Mendapat Undian Tertinggi Di Vans Asia Custom Culture

Vans Asia Custom Culture kembali lagi tahun ini di mana Vans memberi peluang kepada peminat Vans untuk berkarya dengan menjadikan kasut Vans sebagai kanvas.

Di kalangan kasut-kasut awesome dari seluruh Asia yang dihasilkan, kasut ini sedang mendapat undian paling tinggi. Lebih menarik apabila hanya sehari selepas ianya dimuat naik di laman Vans, rekaan Fahmi Reza ini mendapat ribuan undi!

Tidak perlu diperkenalkan lagi siapa Fahmi Reza ini. Beliau adalah salah seorang artis yang lantang mengkritik salah laku golongan berkuasa. Individu pada rekaan kasut ini juga sama. Anda tengok sahaja rekaannya, anda sudah tahu siapa individu yang Fahmi Reza maksudkan.

Kisah #KasutPenghasut 3:15pm — Aku hantar borang contest #VansCustomCulture Asia 4:15pm — Design kasut aku lulus untuk terima undian online 6:10pm — Dapat undian tertinggi di Malaysia 11:10pm — Dapat undian tertinggi di Asia Semuanya dalam tempoh 8 jam! Terima kasih kepada semua geng Penghasut yang mengundi! 😂 Hari ni final day untuk undian. Klik link dekat bio untuk mengundi. #KitaSemuaPenghasut

A post shared by  Fahmi Reza (@kuasasiswa) on Jun 29, 2018 at 7:51pm PDT

VOTE for #KasutPenghasut Click link in bio to vote. #VansCustomCulture #KitaSemuaPenghasut

A post shared by  Fahmi Reza (@kuasasiswa) on Jun 29, 2018 at 6:40am PDT

Check out aku punya entry untuk 2018 VANS Custom Culture Competition! 😁 Vote for this stupid Vans x Penghasut shoe. Link dekat bio. #KitaSemuaPenghasut #KasutPenghasut

A post shared by  Fahmi Reza (@kuasasiswa) on Jun 29, 2018 at 1:00am PDT

Rekaan dengan undian paling tinggi (dari setiap negara Asia) akan dipilih untuk ke pusingan seterusnya. Nampak gaya rekaan kasut ini senang-senang sahaja lulus untuk ke pusingan seterusnya.

Mungkin Fahmi Reza join pertandingan ini secara suka-suka tetapi ramai pula yang undi. Jika kasut ini benar-benar dihasilkan oleh Vans, ada yang ingin membelinya?


Sega Umumkan Kerjasama Dengan Puma Untuk Menghasilkan Kasut Istimewa Mereka

Sebelum ini Nike telah melakukan kerjasama dengan Playstation dengan mengeluarkan kasut Nike PG-2 Playstation Colorway. Kali ini Sega telah mengumumkan bakal melakukan kerjasama dengan Puma untuk menghasilkan kasut edisi istimewa mereka sendiri.

Sega memilih watak ikonik game arked mereka iaitu Sonic the Hedgehog untuk menghasilkan kasut ini bersama Puma. Buat masa sekarang pihak mereka masih menyembunyikan rekaan kasut ini dan akan ditunjukkan kemudian, yang pasti warna rasmi watak Sonic iaitu biru, merah, kuning dan hijau menjadi pilihan.

Kasut kolabrasi ini bakal mula dijangka dijual pada musim panas iaitu pada bulan Jun ini di butik Puma. Kepada yang minat, anda boleh menonton video yang dimuat naik di channel YouTube rasmi Sonic di sini.


Kasut Jordan 12 Edisi Khas Ini Bernilai RM58,000 Sepasang

Aduh kenapa mahal sangat kasut Jordan 12 ni? Nike dan OHSU Doernbecher Freestyle bekerjasama untuk kasut edisi super khas ini. Kasut ini menggunakan material yang sangat berkualiti dan ada saiz kasut ini yang terjual pada harga USD15 ribu sepasang.

Terhad kepada hanya 12 pasang, ianya akan didatangkan dengan kotak yang ditulis dengan tangan oleh pereka kasut ini Tinker Hatfield. Menarik tentang kasut ini adalah terdapat ‘contengan’ pada tepi kasut untuk menunjukkan sketch asal Tinker ketika proses rekaan awal kasut ini.

Tetapi jangan risau. Bagi yang membeli kasut ini, keuntungan dari kasut ini akan disalurkan kepada OHSU Doernbecher Children’s Hospital. Jadi pembeli kasut ini telah menderma sambil membeli kasut impian mereka. Jadi kalau anda RM58k, sanggup tak untuk belanjakannya untuk sepasang kasut?


Kasut Kolaborasi Opening Ceremony x Vans Koleksi ‘Satin Flora’ Mula Dijual

Opening Ceremony dan Vans sekali lagi menyambung kolaborasi mereka untuk tahun ini dengan menghasilkan rekaaan terbaru yang bertemakan flora. Koleksi dinamakan sebagai ‘Satin Flora’.

Pihak Vans memilih dua model yang bakal dihasilkan untuk rekaan iaitu model OG Era LX dan Style 93 yang rekaan agak serupa dengan model Slip On.

Setiap model ini mempunyai rekaan dan corak berbeza daripada model sebelum-sebelum ini. OG Era LX menampilkan tali kasut pada bahagian atas lidah kasut bersama dengan corak flora dan ia juga didatangkan dengan warna hitam dan ungu.

Bagi model Style 93 pula, model ini didatangkan rekaan yang popular pada 90-an iaitu kasut Mary Janes. Model ini dikeluarkan dengan dua pilihan warna berbeza iaitu hitam dan kelabu.

Kasut kolaborasi Opening Ceromony dan Vans ini telah mula secara dijual di laman storan rasmi milik Opening Ceromony dengan harga $85 (RM 351) untuk model Style 93 dan $95 (RM 393) untuk OG Era LX.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


‘Kasut Marketplace’ Tempat Yang Anda Perlu Singgah Hujung Minggu Ini

Kalau anda sedang mencari kasut pada harga yang sangat murah, anda kena singgah Kasut Marketplace di Citta Mall hujung minggu ini.

Walaupun sudah bermula 30 Januari lepas, masih banyak lagi pilihan kasut yang ada di Kasut Marketplace yang akan tamat hari Ahad ini. Rasanya jenama-jenama terkemuka ada di sini; Nike, adidas, Asics, New Balance, Vans, Converse dan banyak lagi.

Ini adalah sebahagian kasut yang sedang dijual dengan potongan harga sehingga 70% di Kasut Marketplace. Ianya dibuka dari jam 10 pagi sehingga 10 malam dan rasanya masih sempat untuk pergi melawat Citta Mall selepas waktu kerja. Manalah tahu ada kasut idaman anda terselit di sini dan anda boleh membelinya pada harga yang jauh lebih murah.


Kasut Nike Anda Rosak? Ini Cara Mudah Untuk Dapatkan ‘Refund’

Nike adalah jenama besar yang banyak mengeluarkan kasut untuk pelbagai jenis gaya atau sukan. Kebanyakan rakyat Malaysia juga selesa dengan jenama ini kerana gayanya yang mengikut peredaran zaman dan memberi keselesaan kepada si pemakai.

Bagaimanapun, apa yang menjadi masalah adalah masih ramai pengguna yang masih belum mengetahui bahawa hak mereka dilindungi dengan baik oleh jenama Nike. Terutamanya apabila kasut yang anda pakai rosak.

Menerusi perkongsian pengguna Facebook, Muhammad Shalhadi, beliau menerangkan bagaimana cara untuk mendapatkan kembali wang anda setelah kasut jenama Nike yang anda beli rosak.

Caranya sangat mudah, pertamanya anda hanya perlu berhubung dengan talian khidmat pelanggan Nike. Anda boleh berhubung di laman sesawang khidmat pelanggan dengan tiga cara – pertama melalui panggilan telefon, kedua dengan bercakap terus di bahagian Nike Chat dan ketiga adalah melawat butik Nike berhampiran.

Setelah kes anda disahkan oleh Nike, anda akan diminta untuk menghantar kembali kasut itu kepada Nike. Proses ini akan ditanggung sendiri oleh Nike dan mereka akan menghantar pihak penghantaran untuk mengambil kasut anda.

Dalam beberapa hari, anda akan menerima email pengesahan daripada mengenai kasut yang dihantar dan anda juga akan menerima email pengesahan mengenai wang kembalian anda. Selepas itu pihak Nike akan meminta anda untuk mengisi borang dan beberapa hari selepas itu, wang anda akan dikembalikan.

Difahamkan bahawa proses ini hanya berlaku kepada pembeli yang membeli kasut daripada laman sesawang Nike atau aplikasi Nike. Manakala jika anda membeli menerusi kedai rasmi Nike, anda akan diminta untuk ke kedai tersebut. Selain itu, setiap pembelian kasut Nike, anda akan mendapat waranty selama 2 tahun.

Semoga ilmu ini bermanfaat kepada pengguna Nike, bukan apa, daripada anda membeli kasut baharu. Lebih baik anda gunakan hak anda sebagai pengguna.


Kasut Nike HyperAdapt Ini Akan Dijual Pada Harga RM3,130

Penantian peminat tegar Nike untuk kasut ikat-sendiri (self-lacing) ini akan berakhir tidak lama lagi kerana ianya akan dijual untuk pasaran seluruh dunia bermula 28 November ini dan semestinya dijual dengan kuantiti yang limited.

Kasut ini akan hadir dengan dua pilihan warna iaitu hitam dan silver. Kasut Nike HuperAdapt ini adalah kasut ikat-sendiri pertama dari Nike yang dijual secara terbuka kepada umum. Sebelum ini, Kasut ikat-sendiri Nike Mag (kasut replika kepada kasut yang dipakai Marty McFly dalam filem Back To The Future) hanya 89 pasang dihasilkan untuk para peminat membidanya secara atas talian.

“Selepas anda menyarungkan kasut ini, tumit anda akan menekan sensor dan ianya mengetatkan kasut ini secara automatik. Terdapat dua butang; satu untuk ketatkan dan satu untuk longgarkan kasut ini. Anda boleh tekan butang ini untuk laraskan fit kasut ini di kaki anda,” kata Tiffany Beers, senior innovator di Nike. Kasut ini dikuasakan oleh bateri di bahagian tapaknya yang dapat bertahan selama dua minggu setiap kali full charge.

Jadi berapa harga pasaran kasut ini nanti? Ianya akan dijual pada harga USD720 (lebih kurang RM3,130). Sama harga dengan sebuah telefon pintar iPhone 7. Disebabkan ianya akan dijual pada kuantiti yang limited, resellers semestinya akan menjual kasut ini dengan harga lebih tinggi di masa akan datang. Adakah anda sanggup melaburkan wang yang banyak untuk kasut ini?


Kasut Nike Ini Terjual Pada Harga RM436 Ribu Dalam Satu Acara Lelongan

Kuat betul penangan kasut Back To The Future ini. Nike MAG kembali dengan hanya 89 pasang dicipta dan hanya boleh dibeli jika anda membeli tiket raffle yang berharga USD10. Jika anda bernasib baik dan tiket anda naik ketika undian, kasut ini akan menjadi milik anda dengan harga USD10 sahaja!

Peluang untuk anda menang sangat-sangatlah kecil. Tetapi jika anda membeli lebih banyak tiket raffle, maka peluang untuk anda mendapatkan kasut ini lebih tinggi. Sebahagian daripada jumlah yang anda bayar untuk tiket ini akan disalurkan ke Michael J.Fox Foundation yang akan menjalankan kajian untuk penyakit Parkinson. Sambil anda menderma, sambil anda berpelung untuk dapat kasut kan?

Kesemua 89 unit ini akan diagihkan secara cabutan undi dan cuma 3 pasang akan dijual dalam acara bidaan di London, New York dan Hong Kong. Semalam berakhirnya acara bidaan kasut ini di Hong Kong dan kasut ini terjual pada harga USD104,267 (Lebih kurang RM436,821)!

Itulah harga yang sanggup dibayar sneakerhead untuk kasut super limited edition dari Nike ini. Ada tak pembaca Vocket yang beli tiket raffle untuk kasut ini? Kalau ada, selamat berjaya!


10 Perbezaan Beri ‘Tips’ Di Restoran USA vs Di Eropah

Bila travel ke negara asing, kadang kita keliru dengan budaya setempat di negara tersebut. Lagi parah bila kita rasa serba salah, tak tahu sama ada apa yang kita buat itu betul atau bertentangan dengan norma dan budaya penduduk tempatan. Antaranya adalah memberi ‘tipping’ atau duit upah kepada pelayan restoran.

Jika beri tips, adakah ia betul? Atau bakal dipandang serong dan menyinggung perasaan? Berikut kami bawakan perkongsian bersama oleh Hannah on Earth yang menetap di USA dan Khairul Aiman Hamdan yang kini tinggal di Eropah berkenaan isu tipping. Semoga ia dapat dijadikan rujukan buat anda yang akan melancong ke dua tempat ini.

Isu beri tip ini boleh mengelirukan ramai pengembara dan pelancong Malaysia ke luar negara. Di Malaysia, tipping bukan amalan dan budaya. Berbeza dengan negara luar seperti AS dan beberapa negara di Eropah di mana tipping ialah wajib dan digalakkan. Untuk pemahaman, sila baca artikel yang kami tulis ini.

1. Restoran, bar, kafe: Tipping ialah WAJIB. Ia TAK SAMA DAN TAK TERMASUK dengan atau dalam CAS SERVIS.

Pekerja dan pelayan restoran banyak bergantung pada tip. Biasanya tip ialah 15-25% ke atas daripada harga adalah norma,l bergantung pada kualiti servis dan juga jumlah orang yang datang dengan kamu. Kalau lebih dari 4 orang digalakkan bagi ekstra pada pelayan.

Kalau servis biasa-biasa, minimum ialah 15%. Kalau baik dan terbaik bagilah 20% ke atas. Kalau teruk, tak perlu bagi atau bagi $1 saja dan boleh tulis atas kertas “the service was bad.”. Biasanya servis di restoran USA baik-baik belaka.

Cara kira tip dalam kepala atau atas kertas, samada guna bayaran tunai atau kad debit / kredit:

Katakanlah jumlah bil $25, untuk tips 15%, mula-mula ambil 10% dari $25 = $2.50. Kemudian untuk baki 5% pula (5% sama dengan separuh dari $2.50), tambah nilai separuh dari $2.50=$1.25.

Jadi total tips ialah 10%($2.50)+5%($1.25)=$3.75. Total tip ini boleh saja digenapkan ke $4.00. Untuk tips 20% dari $25 ini senang saja, gandakan 10% dari $25 iaitu $2.50×2=$5.00.

Bila bayar bil tunai pula, bila tak ada duit tepat, dan bila pelayan tanya “do you need a change (awak nak baki tak)”, cakap ya. Dengan baki tadi, tinggalkan tip 15-25% atas meja.

Sama juga dengan beli makanan di restoran untuk “to go / take away”, tip ialah 15-25%. Kiraan dalam kepala ini bagus untuk kecerdasan minda maka pilihlah untuk cerdaskan minda.

Kalau memang tak tahu juga atau malas mengira, boleh guna ‘tip calculator’ app. Ada juga restoran yang sediakan cadangan tip dan ia tertulis dalam bil. Tinggal pilih saja. Tapi tak salah mahirkan diri mengira sendiri tip. It’s fun!

2. Untuk servis ‘food delivery’, pemandu teksi, kedai gunting rambut/salon, tukang urut, tip ialah sama dengan restoran iaitu 15-20% dari bil. Di kedai kopi seperti Starbucks, saya akan bagi juga.

3. Untuk pemandu pelancong, pemandu ‘shuttle bus, mekanik, ‘housekeeping’ (ya di hotel pun perlu tip!), tip kepada mereka dinamakan GRATUITI. Ini pun TAK SAMA DENGAN CAS SERVIS.

Gratuiti diberi mengikut tempoh atau kesukaran kerja. Biasanya saya akan bagi $3 ke atas. Untuk ‘housekeepers’, letak saja duit atas meja. Biasa saya akan beri $2 hingga $5 untuk housekeepers.

Untuk ‘hotel room service’ termasuk pengangkat beg pula(beza dari housekeeping), biasanya sudah termasuk dalam bil. Kalau tak ada, bagilah $3 hingga $5 mengikut jumlah beg. Tak salah bagi lebih tapi kalau boleh bagilah walau sedikit. Tak bagi langsung itu bagi saya namanya tak berbudi.

4. Yang tak ada tip ialah di stesen minyak kerana hampir semua layan diri KECUALI di negeri Oregon, negeri New Jersey, dan bandar Huntington di negeri New York. Jadi bila kamu tuang minyak di negeri-negeri ini, bagilah gratuiti pada ‘pump attendant’.

5. Kalau terbang ke Eropah, biasanya di negara Kesatuan Eropah (EU), memberi tips (tipping) ini bukan satu amalan wajib TETAPI DISARAN. Ia merupakan salah satu cara untuk mengucapkan terima kasih dan tanda memahami juga menghormati budaya setempat.

Berbeza di Amerika Syarikat (AS), pelayan bergantung kepada tipping, di Eropah ia merupakan satu tambahan. Kebanyakan tempat terutama restoran di Eropah mengamalkan sistem tipping pukal, di mana kesemua tip dikumpul dan diagihkan samarata kepada semua pelayan, dan sesetengahnya diagih bersama kru dapur.

6. Kenapa ada beza di Amerika dan Eropah? Lain tempat, lain budaya. Pelayan di Eropah diberi bayaran yang baik dan mampu menampung hidup mereka. Jadi kenapa disaran? Seperti saya tulis sebelum ini, ia umpama ucapan TERIMA KASIH, tidak wajib disebut oleh sesiapa akan tetapi salah satu cara menghargai dan menghormati.

7. Kalau nak beri juga? Hampir sama di Amerika, tipping diberi pada hampir semua restoran yang mempunyai pelayan. Kebanyakan restoran yang sudah mempunyai cas servis akan ditulis pada menu juga harga, malah di restoran seperti ini, tipping merupakan perkara ‘sunat’.

Bagi restoran yang mengalukan tips, mereka akan tulis pada resit bayaran, mahupun kotak tipping di kaunter bayaran. Bayaran pula bergantung dari 5% hingga ke 20%.

8. Bagi pembayaran tanpa tunai (cashless), kebanyakan sistem mesin ini akan meletakkan harga asal, kemudiannya harga tipping tambahan untuk dibayar. Setelah kita persetujui berapa, kita sendiri akan tekan pada mesin kad terbabit untuk jumlah akhir bayaran.

9. Bagaimana dengan bukan restoran? Ia sama seperti gratuiti. Tidak wajib, tetapi budaya di hotel, kebanyakan pelanggan akan tinggalkan syiling 1 hingga 5 Euro sebagai ucapan terima kasih kepada tukang cuci yang ada.

Harga, saya rasa bergantung kepada kebersihan bilik hotel anda dan kebersihan anda, anda fikirkan. Cuma, kalau tinggalkan bilik dengan bau sambal belacan, lantai basah dan sampah bersepah, anda rasa kalau anda tukang cuci; anda akan membebel balik atau tidak?

Tak apa, nanti kiita sentuh bab kebersihan, terutamanya tandas. Kalau di AirBnB, tidak wajib juga, tapi rumah wajib kemas. Nanti, nanti kami tulis lagi pasal kebersihan ya.

10. Berbeza dengan Asia, kitalah yang selalu menerima diskaun malah ‘free gift’ daripada kedai. Saya sarankan, kita belajar dan fahami budaya di luar. Apa yang kita biasa mungkin ganjil bagi orang luar, dan apa yang mereka biasa mungkin ganjil bagi kita.

Cuma ingat, di mana bumi dipijak, di situ langit dijunjung. Hormat adat dan etika tempat orang, sebagaimana kita mahu orang hormati kita. Saya juga dulu, tak lari dari buat silap, dan kita sama sama belajar.

Baca lagi: 10 Adab Yang Wajar Kita Ambil Tahu Ketika Melancong Di Luar Negara